PASTORALA LA NAȘTEREA DOMNULUI 2016 


„Cercetatu-ne-a 
iai penoidesus, Mântui- 
torul nostru, Răsăritul 
răsăriturilor, și cei din 
întuneric și din umbra 
am aflat adevărul: că 
din Fecioară S-a năs- 
cut Domnul“ (Lumi- 
nânda Naşterii Dom- 
nului) 


lubiți frați şi 
surori în Domnul, 

Praznicul Naşterii 
Domnului şi Mântu- 
itorului nostru lisus 
Hristos a adus bucu- 
rie sfântă în lume. De 
ă lao margine laaltaa 
pământului eglindătaii vestesc Nașterea Domnului precum odinioară îngerii au vestit-o păstorilor din Betleem. 
Colindătorii iau azi chip de îngeri. Să-i primim cu inimile deschise. Ei vin să alunge tristeţea din inimile noastre și 
să intre Pruncul lisus, Fiul lui Dumnezeu. 

Colindă pruncii și ne amintesc în fiecare an că a venit Dumnezeu în lume făcându-Se Prunc, asemenea lor. 
Hristos a venit la prunci să-i înveșnicească în pruncie. Așa ar fi dorit Dumnezeu când l-a creat pe om: să rămână 
veşnic prunc. Dar omul a căzut din pruncie în lumea frunzelor ruginii. 

lubiți fraţi, azi ne-a cercetat Unul din Sfânta Treime pe noi, cei căzuţi în ţărâna din care ne crease Dumnezeu. 
Acum ne-au ajuns din urmă profeţiile Vechiului Testament. Cercetatu-ne-a Neuitatul Dumnezeu. Nu ne-a creat 
pentru a rămâne în împărăţia frunzelor ruginii, ci în împărăţia iubirii Sale celei nemărginite și veșnice. 

Atunci când Cain l-a ucis pe fratele său Abel, s-a declanșat marea furtună în istorie. Omul, prin căderea în păcat, 
ajunsese un naufragiat în istorie. 

Din Sfânta Fecioară Maria și din Duhul Sfânt Se ridică la orizontul istoriei umane Soarele Cel luminos spre Care 
se îndreaptă de mai bine de două mii de ani cei ce vor să călătorească spre limanurile veșniciei. 

Hristos este Norul cel luminos Care îi conduce pe cei ce doresc să ajungă în Patria Luminii, acolo unde omul nu 
mai are umbră. Omul pierduse lupta cu timpul și călătorea fără compas în jurul minţii. Păcatul i-a adus o rupere în 
gândire. Se întunecase cerul din noi, iar accesul la cultura „de dincolo“ era tot mai greu. Noi, creștinii, prin Hristos 
aparținem unei culturi cerești. Sunt însă printre noi unii care refuză să intre în această cultură cerească și chiar 
refuză de „a fi'. 

Realitatea nu are timp, ea transcendetimpul, iar prin Hristos și omului i se dă această posibilitate de a transcende 
timpul şi de a urca în corabia veșniciei lui Hristos. Azi asistăm parcă la o implozie a istoriei și fără să ne dăm seama 
ne îndreptăm spre o sclavie a păcatului şi a depărtării de Hristos Domnul, Cel Ce ne-a cercetat prin Întrupare. 

Noi cei botezați în numele Sfintei Treimi mărturisim că aparținem culturii și civilizaţiei hristice. Ideile și gândurile 
sunt pâinea minţii noastre. Ce fel de idei și gânduri semănăm azi în mintea copiilor? Spre ce fel de civilizație ne 
îndreptăm: spre cea a luminii sau spre cea a întunericului? 

A venit Hristos în lume ca să tragă clopotele istoriei, căci istoria nu înseamnă cartea morţii unui neam. Ne este 
azi teamă de viaţă. De ce fel de viață?! De viața fără de Hristos. Viaţa curge în eternitate. Viaţa nu poate fi pusă pe 
un raft, în muzeu. Viaţa în Hristos nu este teamă de necunoscut, căci Cel necunoscut până la Întrupare S-a făcut 
azi cunoscut oamenilor. Dumnezeu a venit atât de aproape de noi, dar este de neatins. 

Azi a venit mai aproape ca niciodată de la întemeierea lumii pe ogorul creaţiei Sale. A venit să-l brăzdeze din 
nou și să semene în el iertare şi jertfă, așteptând să răsară iubire şi recunoștință. 

Întruparea este al doilea mare act de la creaţia lumii. Dumnezeu Își îmbracă Fiul în mantie de ţărână. Prin Întru- 
pare Hristos Îşi sfințește a doua oară creaţia Sa- pe om. 

Dumnezeu este deasupra întâmplării. Azi s-a plinit vremea venirii Sale în lume. Noi, creștinii, de azi să-l dăm 
slavă lui Dumnezeu că ne-am născut după plinirea vremii, după venirea lui Hristos în lume. 


lubiţi credincioşi, 

Unde suntem azi, spre ce ne îndreptăm?! Omul se naște o singură dată, o ţară de mai multe ori. O ţară se naște 
prin fiii săi. De nu vom asculta glasul Evangheliei lui Hristos vom rămâne un popor nenăscut și o ţară care se stinge. 
În ultimii ani putem vorbi de un popor nenăscut şi o ţară nenăscută. De câte ori a murit această ţară în ultimele 
trei decenii?! 

Doamne, ne-am rărit. Rogu-Te nu ne mai rări! 

Doamne, opreşte rărirea neamului nostru românesc! 

Doamne, nu îngădui ca neamul nostru să naufragieze în istorie! 

Viaţa omului pe pământ este o carte fără ultimul capitol. Acest ultim capitol poartă pecetea veșniciei. 

Doamne, înveșniceşte neamul nostru în Țara Luminii, acolo unde omul nu mai are umbră! 

Azi, la acest Praznic Împărătesc, împreună cu îngerii şi cu păstorii, L-am văzut pe Hristos Prunc. Azi S-a pruncit 
Fiul lui Dumnezeu. S-a născut Stânca vieţii noastre; de acum nu ne mai rezemăm de o umbră, ci de Adevăr. 


lubiţii mei fii duhovnicești, 

Țăranul român şi-a făcut fluier din lemn uscat și suflând în el i-a dat viață. Dumnezeu Și-a făcut și El un fluier din 
lut și l-a numit om. În acesta a suflat Dumnezeu harul iubirii Sale. 

Doamne, nu înceta să cânţi din fluierul Tău de lut ca să se audă neîncetat în univers sublimul Tău cântec de iubire. 

Glasul lui Dumnezeu s-a auzit prin Profetul Isaia care zice: „Căci Prunc S-a născut nouă, un Fiu S-a dat nouă, a 
Cărui stăpânire e pe umărul Lui și se cheamă numele Lui: Înger de mare sfat, Sfetnic minunat, Dumnezeu tare, biruitor, 
Domn al păcii, Părinte al veacului ce va să fie“ (Isaia 9, 5- 6). 

Doamne, ne-ai trimis în lume un Prunc să ne ducă și pe noi în Ţara cea de Sus, a pruncilor. Ne-ai trimis, Doamne, 
un Sfetnic luminat să ne lumineze cărarea și cugetele noastre. Ne-ai trimis, Doamne, un Domn al păcii. 

Pacea Ta, Doamne, nu o lua de la noi. Pacea în Hristos este adevărata pace, căci ea stă sub semnul adevărului 
şi al iubirii. 

Pacea nu este absenţa războaielor, ci prezenţa iubirii şi a dreptăţii lui Dumnezeu. Ce vom zice azi, cum vom 
mulţumi lui Dumnezeu pentru Darul pe care ni L-a trimis, poruncă dându-ne ca de El să ascultăm (cf. Matei 17, 5)?! 

Hristos este Calea, Adevărul și Viaţa (cf. loan 14,6). Să iubim Adevărul, să umblăm pe calea Cerului și astfel vom 
dobândi ce a pierdut Adam: Viaţa veșnică. 

Avenit azi Hristos la noi într-o binecuvântată cercetare de Sus. De acum viaţa veşnică nu mai stă sub imperiul 
timpului, ci al neînseratei Lumini și al nemărginitei iubiri a lui Dumnezeu. 

Doamne, Îţi mulțumim că ne-ai aflat şi ne-ai cercetat în această lume- în întunericul şi-n umbra morții- și ne-ai 
ridicat pe umerii Tăi așa cum își ridică păstorul oaia cea rănită! Ne-ai scos la limanul luminii și apoi ai luat pe umerii 
Tăi Crucea. 

Doamne, cea dintâi cruce Ţi-am fost eu. 


lubiţi credincioşi, 
Să-L rugăm pe Dumnezeu să ne ajute să-l facem și noi o cercetare Sus și să ne primească la Cina Mielului, în 
Țara Luminii celei neînserate. 
Bunul Dumnezeu să vă poarte de grijă tuturor şi să binecuvânteze ţara noastră. 
Să vă învrednicească Dumnezeu să petreceţi sfintele sărbători ale Naşterii Fiului Său și Bobotezii în pace, sănă- 
tate şi bucurie sfântă. 
Să nu-i uităm în aceste sfinte sărbători nici pe cei ce sunt în nevoi, pe cei bolnavi și pe cei lipsiţi de libertate. 
lubiți credincioși, rămâneţi statornici în credința noastră în Sfânta Treime Dumnezeu, ca fii ai neamului și ai 
Bisericii noastre strămoșești. 
Harul Domnului nostru lisus Hristos, dragostea lui Dumnezeu Tatăl și împărtășirea Duhului Sfânt să fie cu voi 
cu toți! 
t IOAN 
Mitropolitul Banatului 


Dată în reşedinţa mitropolitană din Timişoara, la praznicul Naşterii Domnului din anul mântuirii 2016 

EDITORIAL 
„TOCMAI UN ASTFEL DE ARHIEREU 
SE CUVENEA SĂ AVEM” (EVREI 7, 26)* 


În revista„Mitropolia 
Banatului” (nr. 1-4 din 
1961) titlul de mai sus 
prefața articolul semnat 
de un anume Gh. P. 

Tematica abordată 
era legată de alegerea 
noului episcop al Ara- 
dului și Hunedoarei 
de pe atunci, tânărul 
ierarh Nicolae  Cor- 
neanu. Autorul încerca 
să ilustreze în cuvinte 
măsurate chipul noului 
ierarh, folosind măr- 
turiile foștilor colegi ai 
ierarhului, de la Centrul 
eparhial din Timișoara, 
respectiv foștilor elevi 
de la Seminarul din Caransebeş și studenţilor de la Institutul din Sibiu. Titlul era de fapt însăși concluzia articolului. 
Din bogatele mărturii reunite în cuprinsul său, reieşea bucuria duhovnicească a clerului și credincioșilor pentru 
noul ales ierarh, iar cuvintele Sfântului Apostol Pavel către Evrei, se constituiau ca un ecou peste vremuri, un glas 
care a însufleţit turma cea cuvântătoare:, Tocmai un astfel de arhiereu se cuvenea să avem!” Tânărul ierarh arădean 
pleca de acolo peste numai un an, dar amintirea sa rămânea peste timp și atâta vreme cât va dăinui acea eparhie 
binecuvântată de Dumnezeu, se va pomeni numele său acolo. 

Acum doi ani, într-un decembrie înzăpezit, prin dealurile de răsărit ale judeţului și eparhiei noastre, își făcea 
apariţia blajinul, semeţul și „ninsul”ierarh de la Covasna și Harghita, chemat să se logodească cu văduvita eparhie 
din partea cea mai de vest a pământului românesc. Neștiute sunt cărările Domnului! Dacă ar ştii omul ce se va 
petrece cu el în anii care vin, minutele și clipele pe care le mai are de trăit, s-ar cutremura și s-ar ascunde undeva 
în pământ de frică... 

Noul ierarh român al Banatului își începea cu emoție vădită, bucurie sfântă şi râvnă neîmpuţinată lucrarea de 
arhipăstor, având grijă ca deja din a doua zi să să purceadă spre a lua binecuvântare din Betleemul de suflet al 
Banatului, mănăstirea de la Partoș, acolo unde se află mormântul Sfântului losif cel Nou. Anul acesta, în volumul 
închinat ocrotitorului Banatului, mitropolitul sesiza că sunetul clopotelor de la Partoș se aude și de partea cealaltă 
a pământului românesc, în Banatul robit, străbătând fruntarii puse de mâini omenești. Sau cum spunea altă dată, 
graniţe scrise nu cu cerneală, ci cu însuși sângele feciorilor din primul și al doilea război mondial... 

Au trecut doi ani de atunci... În curgerea neobosită a timpului, această perioadă este una infimă. Însă în prefa- 
cerile adânci ale vieţii duhovnicești și bisericeşti din Mitropolia Banatului, este o perioadă timp nouă, în care s-au 
petrecut atât de multe lucruri... 

În primul rând, ierarhul nostru ne-a reînvăţat ce înseamnă răbdarea, ce înseamnă smerenia, ce înseamnă grija 
faţă de cei mai mici ai Mântuitorului. 

Îmbrăcat modest, cu o cruce de lemn la gât, ierarhul loan a arătat că nu sunt importante în faţa Domnului hainele 
şi podoabele scumpe, căci Domnul se uită mai întâi la sufletul omului. A renunţat încă de la început la cabinetul 
mitropolitan și a primit pe toată lumea la o măsuţă aflată într-una din încăperile reședinței. Acum, când arareori 
este văzut purtând vreun însemn ierarhic, primește pe toţi într-unul din birourile aflate într-o clădire adiacentă 
Centrului eparhial propriu-zis. Este rezervat la tot ceea ce este ostentativ, insistent, lipsit de sinceritate și mai ales 
imoral. Este un om duhovnicesc care are o dreaptă socotinţă asupra lucrurilor —- uneori îţi dai seama numai după 

un timp de ce a rânduit lucrurile într-un fel sau altul — și este un vizionar în ceea ce priveşte oamenii și situaţiile 
concrete din societate și din lume. 

Ziua numelui și-o sărbătoreşte în fiecare an împreună cu marginalizaţii societăţii, în centre de zi sau de noapte. 
Celelalte zile aniversare sunt doar momente de întâlnire frăţească, neprotocolară, cu colaboratorii de la Centrul 
eparhial. 

De pe la prânz, după ce termină programul de birou, până seara târziu, este „pe teren”. A înţeles foarte bine că 
adevăratul păstor își pune sufletul pentru oile sale și le lasă pe cele 99, pentru a pleca în căutarea celei rătăcite. Este 
uimitor să citești chiar și numai în treacăt itinerariul său pastoral, pentru a vedea câte parohii şi mănăstiri vizitează 
pe zi... Nu lasă niciun colţ al eparhiei neumblat, caută mereu și cercetează... Cercetează biserici, se îngrijeşte de 
buna aşezare a lor, cercetează pe preoţi şi familiile lor, se interesează cum o duc, cercetează pe nevoiași și contri- 
buie personal la alinarea nevoilor acestora. A înţeles că o eparhie nu se poate conduce numai din Centrul eparhial 
şi de la catedrală, căci o eparhie nu este doar o simplă unitate administrativ-bisericească, ci este comunitatea vie 
şi lucrătoare a membrilor Bisericii luptătoare. 

lerarhul nostru este deja un veritabil „bănăţean”, deși aparţine ca obârşie unei regiuni vecine Banatului, pentru 
că a înţeles și a respectat spiritul locului, tradiţiile și felul de a fi al oamenilor de aici. Oricine poate constata apro- 
pierea reală a ierarhului de oamenii simpli, atunci când este întâmpinat, oriunde se deplasează. Și pe cei pe care îi 
simte mai trişti sau mai abătuţi, îi strânge cald la piept. Din mărturia unei persoane, gestul acesta a însemnat totul 
pentru ea. Şi-a schimbat viaţa realmente, pentru că s-a întrebat: cum o poate întâmpina Domnul pe ea, dacă un 
om al lui Dumnezeu poate să o întâmpine astfel!? 

Apoi predicile... Cine nu a ascultat vreodată o predică a Înaltului, fără să-și fi dat seama că cel care o rosteşte 
este un om duhovnicesc... Un om care de-a dreptul lăcrimează când vorbește despre Dumnezeu și despre oamenii 
cei fără de mângâiere... Odată a spus într-o predică faptul că în realitate, tatăl fiului risipitor avea trei fii, nu doar 
doi și ca al treilea era chiar dânsul, dar însă nu a mai aflat pocăință pentru a se întoarce la Tatăl. Altă dată a afirmat 
că și dânsul a fost bolnav de lepră, aluzie la pilda celor 10 leproși, însă a fost atât de afectat de boală, încât nu a 
mai putut să se arate preoţilor, dar Hristos l-a tămăduit după Învierea Sa din morţi, ungându-l peste tot cu însuşi 
Sângele Său. 

La o conferinţă a propus ca ascultătorii să se uite pe fereastră și să spună dacă afară este noapte sau zi... Bine- 
înţeles că toţi au spus că este zi, dar Înaltul a spus că în comparaţie cu lumina Taborului, este întuneric afară... Sau 
de câte ori nu a vorbit Înaltul despre mama sa și despre mame în general, fără a-i lăcrima ochii... Şi nu doar acei 
ochi lăcrimau în acele momente... 

Cuvântul pastoral de la Paștile de anul acesta surprinde prin mai multe metafore de o profunzime aparte:, Lumina 
Învierii este mai presus de lumina soarelui, iar dacă lumina soarelui se va sfârși, lumina Învierii va rămâne veşnic, 
pentru că lumina soarelui este mai palidă decât umbra luminii Învierii Mântuitorului. Lumina Învierii nu mai are 
înserare, ea are doar răsărit. (...) Răstignitul a trecut prin casa morţii și a sfărâmat-o, ca niciunul dintre pământeni să 
nu mai poată să rămână acolo. (...) Bătălia dintre moarte și viaţă nu a avut martori. Aceea era prima noapte care a 
fost mai luminoasă decât cea mai strălucită zi” În pastorala de la Crăciunul 2016, ierarhul loan spunea că,realitatea 
nu are timp, ea transcende timpul, iar prin Hristos și omului i se dă această posibilitate. (...) Căci Dumnezeu nu 
ne-a creat pentru a rămâne în împărăţia frunzelor ruginii, ci în împărăţia iubirii Sale celei nemărginite și veşnice”. 
Pastoralele Înaltului loan se deosebesc net de alte compuneri de acelaşi gen, întrucât sunt originale, sunt chiar o 
picătură revărsată pe hârtie, care izvorăște din sufletul celui care le semnează. 

La împlinirea a 65 de ani de viaţă, în noiembrie a.c. ierarhul nostru făcea o mărturisire uimitoare: „Vedeţi și 
împliniţi frăţiile voastre cele de pe aici, și lăsaţi-mă pe mine să merg în lume pentru a împlini cele necesare, căci să 
ştiţi că nu vă voi face de rușine niciodată”. Este o lecţie de smerenie autentică, întrucât tocmai noi ar trebui să ne 
temem să nu îl umbrim pe dânsul cu ceea ce facem, iar Înaltul se temea că va fi invers... 

Este unul dintre ierarhii Bisericii noastre care au înţeles că lumea are multă nevoie de mărturie astăzi. Lumea 
are nevoie să simtă Biserica alături de ea... Lumii nu îi mai sunt suficiente doar slujbele din biserici și mănăstiri, ci 
ea doreşte ca Biserica să fie solidară cu ea în situaţiile de fiecare zi. A fost unul dintre primii ierarhi care s-au rugat 
pentru victimele de la clubul Colectiv. Atunci când toată lumea se întreba: unde este Biserica? A fost printre primii 
care s-au arătat interesaţi de menţionarea în Constituţie a faptului că familia trebuie să fie întemeiată de către un 
bărbat și o femeie. La finele anului 2015 a vizitat personal localităţi și parohii de graniţă, insistând pentru o primire 
caldă și creștinească a refugiaților, chiar dacă aceştia aparţineau unei alte religii. A făcut apel pentru rugăciune 
pentru pace în eparhie (pace despre care spunea în ultima pastorală că nu este doar lipsa războiului, ci prezenţa 
efectivă a lui Hristos) și pentru odihna sufletelor celor care au pierit în atentatele din Franţa. Și apoi, ierarhul nostru 

este un om la curent cu evenimentele din lume. Într-una din zilele de dinaintea Crăciunului mărturisea unor cadre 
militare venite cu colinda, că este îndurerat de atentatele ce s-au întâmplat recent în două ţări europene prietene... 

Și-a făcut un bun renume în societatea civilă și în lumea medicală timişoreană, contribuind și participând la 
dotarea și inaugurarea mai multor secţii de la Spitalul Judeţean - Oncogen. A obţinut fonduri importante de la 
Ministerul Sănătăţii pentru centrul de mari arși de pe lângă Casa Austria din Timișoara. Şi-a pus problema preluării 
de către Mitropolie a lucrărilor de la spitalul neterminat de pe Calea Torontalului și de la fosta maternitate Athena 
din Timișoara. Mass-media a preluat imediat aceste iniţiative, subliniind că, iată în sfârșit, Biserica dă și ea ceva, face 
şi ea ceva pentru societate, pentru oameni, impresia majorităţii fiind că ea stă de multe ori doar cu mâna întinsă. 

Odată s-au efectuat niște lucrări, pe strada alăturată reședinței mitropolitane, la reţeaua de canalizare. Mitro- 
politul însuși a mers acolo să stea de vorbă cu muncitorii și le-a dat instrucţiuni maicilor să aducă de mâncare și 
apă pentru aceştia. 

Dar în aceşti doi ani sunt şi alte realizări ale mitropolitului nostru, cum ar fi: rectitorirea mănăstirii Românești, 
achiziţionarea unei clădiri noi pentru Centrul eparhial, renovarea reședinței mitropolitane și înfrumusețarea ei cu 
o icoană în mozaic, cumpărarea și construirea a două case pentru familii de nevoiaşi în localităţile Variaș şi Murani 
(ultima fiind dăruită familiei chiar de ziua sa de naștere, eveniment amplu mediatizat în toată ţara), obţinerea unui 
sediu nou pentru Facultatea de Teologie și întărirea corpului profesoral/procesului didactic. 

lerarhul nostru s-a implicat apoi în schimbarea de formă și îmbunătăţirea conţinutului revistelor, Altarul Bana- 
tului” şi, Învierea” Tot acum s-a reușit şi înregistrarea primei reviste într-o bază de date internaţionale, la stăruinţele 
Înaltpreasfinţiei Sale. La iniţiativa sa au fost editate şi tipărite în aceşti doi ani mai multe volume de spiritualitate şi 
artă, dintre care amintim: In memoriam. Mitropolitul Nicolae Corneanu (1923-2014), Pagini din Învierea, Sfântul Iosif 
cel Nou de la Partoș. 360 de ani de la înveșnicire. 60 de ani de la canonizare, Catedrala Mitropolitană din Timișoara. 70 
de ani de la târnosire, în timp ce alte lucrări se află în pregătire. 

Însă poate cel mai de preţ dar pe care l-am dobândit prin venirea sa la Timişoara este pacea, cea care covârşește 
inimile și predispune la înălţare duhovnicească. Aceasta se resimte în toate laturile eparhiei noastre: în atmosfera 
de lucru de la Centrul eparhial, la catedrală, la protopopiate, parohii şi mănăstiri. Şi nu numai. Înaltul relata că de 
curând a mijlocit o întâlnire între episcopul sârb de la Vârșeț și cel român, care poartă titlul de locţiitor al Daciei Felix, 
ierarhi care până acum nu au reușit nici măcar să slujească împreună. A vizitat de mai multe ori parohii românești 
din Serbia, fiind foarte bine primit de clericii și credincioșii Episcopiei Daciei Felix. 

Mitropolitul loan a înţeles încă de la început că Timișoara și Banatul au fost mereu locuri în care oameni de toate 
confesiunile și religiile s-au avut bine. Această pace și bună voire între toţi trebuie promovată și pe mai departe, 
evident fără confuzii, compromisuri dogmatice sau cultice de orice fel. A fost suspectat și dânsul, asemenea altor 
ierarhi, pentru semnătura pusă pe documentul despre ecumenism redactat la Sinodul Panortodox din Creta... 
Dar, pentru orice om de bună credinţă și cu dreaptă socotinţă, este evident că ortodoxia curată a ierarhilor noștri, 
inclusiv a mitropolitului loan, nu poate fi pusă la îndoială. 

Se pare că ierarhul loan a venit la noi ca un părinte și nu ca un stăpân. Căci, iubirea e cea mai complexă armă 
de a cuceri lumea aceasta. Nu omul, nu averea, ci inima semenilor noștri. Eu nu am văzut niciun păstor care să-și 
bată oile, ci doar păstori care merg şi după mioara cea rătăcită sau rănită. Acesta este Dumnezeu care a venit din 
strălucirea dumnezeirii în ţinutul păcatului. lar Hristos a mers pe calea iubirii, inclusiv atunci când i se băteau cuie 
în mâini pe Golgota”, mărturisea acesta într-un interviu în presa scrisă. 

Cele de mai sus sunt numai câteva reflecţii cu privire la activitatea ierarhului pe care „l-am căpătat” acum doi 
ani, cum se mai se spune în Banat. Bucuria prezentului de multe ori devine banalitate, iar omul nici măcar nu este 
conștient de câte minuni nu se petrec la orice pas în viaţa sa... Judecând după semnele vremii, trăim o perioadă 
de timp binecuvântată, pentru care se cuvine să mulţumim lui Dumnezeu și să ne rugăm pentru ca mitropolitul 
nostru să ajungă la mai frumoase împliniri în ogorul Domnului. 

La doi ani şi mai departe, vă suntem mereu aproape și vă încurajăm în tot ce faceţi, Înaltpreasfinţia Voastră! 


Notă: Acest articol nu este unul „omagial”, așa cum se scriu multe altele în diferite locuri. Și care sunt lipsite 
tocmai de fondul sau conţinutul problemei, raportându-se numai la formă sau la ambalaj, care excelează în cuvinte 
mari. Acesta este un editorial care prezintă câteva crâmpeie, un altfel de itinerar, o parte doar din ceea ce reprezintă 
arhipăstorirea de doi ani a Părintelui Mitropolit loan la Timișoara și în Mitropolia Banatului. 


*Reluăm începând cu acest număr editorialele revistei noastre eparhiale, întrerupte de câteva luni încoace din 
motive tehnice 

AL DOILEA AN CU MITROPOLITUL IOAN 

Recent, am ascultat cuvintele Mitropolitului loan la parastasul tânărului ziarist timișorean trecut la Hristos 
Domnul, în toamna acestui an, lonuţ Groza!. Nu a recurs la sofistică, nici la idei pretenţioase. Simplu, dar aplicat, a 
prefăcut un moment trist într-unul optimist. S-a adresat văduvei - doamna Dalida Groza - îmbrăţișând-o părintește 
şi celor din mass-media, spunând că cel/plecatdintre noi face misiune în Ceruri, că mijlocește, pe lângă Părintele ceresc, 
mântuirea noastră și că, de acolo, de Sus, se bucură să ne vadă feţele în lumina plăpândă a lumânărilor aprinse întru 
pomenirea lui. 

Ce reiese din cele tocmai relatate? Că înainte de a fi un important lerarh, Mitropolitul loan este un Părinte auten- 
tic: un Om dăruit oamenilor, o Conștiinţă vigilentă și sensibilă la dramele și tragediile semenilor săi. Și nu vorbim 
despre iscusințe conjuncturale ci despre virtuţi reale, pentru că, așa cum mărturisea într-un interviu televizat, între 
sine și oricare alt om nu e nicio deosebire.„ Dumnezeu m-a creat - glosa Prelatul — și pe mine ca pe oricare din cei 
care ne privesc. Avem lacrimi și noi pe obraz, ne înseninăm și ne bucurăm când auzim lucruri bune din societate 
şi din viaţă, şi ne întristăm de fiecare dată când vedem că în lume se petrec atâtea și atâtea necazuri'?. 

Temeiul afirmațiilor deja făcute îl susţin și cu alte fapte care vorbesc de la sine. 

În luna iulie a anului tocmai la final, conducerea Penitenciarului din Timişoara a solicitat identificarea deţinuţilor 
care se confruntă cu probleme sociale deosebite, care au familii numeroase și nu posedă locuinţă. Reacţia a fost 
imediată: Mitropolia Banatului a cumpărat o casă pentru familia unui deţinut, a cărui soţie și cei patru copii se 
înfruntau cu nevoi grave: ședeau la familii binevoitoare din judeţ, iar copiii celui încarcerat nu dispuneau de cele 
necesare şcolii. 


1 Ionuţ Groza (1974-2016) a realizat la „TVR Timişoara” reportaje, filme documentare şi a prezentat jurnalele regionale. De 
asemenea, a prezentat duplex-uri în telejurnalele Televiziunii Române, din teren, de la evenimente speciale din ţară şi din străinătate. 

2 D. Dinesz, Un interviu realizat la Mănăstirea Șag — Timişeni, http://stiri.tvr.ro/la-ierusalim-l-am-descoperit-pe-iisus-si- 
ca-om_73715.html 

La 6 septembrie 2016, Mitropolitul loan a sfinţit locuinţa achiziționată în localitatea Variaş. În plus, a acordat 
familiei și un ajutor financiar care să suplimenteze hrana pentru cei patru copii: ,,...am rezolvat — afirma Chiriarhul 
cu acel prilej — atât un abonament pentru 200 de zile la o brutărie, pentru a avea pâine, cât și un abonament, tot 
de 200 de zile, pentru lapte. Rămâne ca preotul de aici din sat să treacă mereu pe la ei și să-i sprijine în toate nevo- 
ile, până va ieși din penitenciar tatăl copiilor. De asemenea, le-am adus și bani pentru achiziţionarea rechizitelor 
școlare, ca acum, în septembrie, să poată începe școala, la fel ca toţi ceilalţi copii din localitate:. 

E de admirat că normativul etic primează în deciziile Arhiereului. Conștient fiind de limitele și frivolitatea ome- 
nescului, nu-i vine semenului în întâmpinare cu maxima moralia, ci cu minima moralia, cu o judecată de valoare 
verificată şi confirmată de tradiție. Nu încearcă să-și „arunce” interlocutorul în cer, ci, cu răbdare, îl povăţuieşte 
cum se cuvine să păşească pe poteca celestă, într-un ev când axiologia creștină este contestată ca fiind desuetă şi 
când așteptarea parcă nu-și mai are noima:,...azi, când iau anumite decizii - declara unui gazetar Înaltpreasfinţia 
Sa - mă raportez mai mult la codul etic al ţăranului român, cu bunul său simţ, nu la cel al unei aspre și tăioase legi. 
Tot vorbim de valori europene, dar, oare, valorile noastre creștine românești nu sunt europene, de consistenţă 
universală?! Cum să le abandonăm pe cele ce vin din ancestral și să ne îmbrăcăm într-o haină care nu poartă 
amprenta unei profunde vieţi morale?”+. 

În fapt, acesta este şi substratul care face ca voci din societatea românească, revoltate din cauza corupţiei, a 
neîncrederii, a haosului și a degradării morale, să vadă în lerarhul bănăţean o alternativă la actualul preşedinte, 
Klaus lohannis. Și aceasta pentru că ţara noastră are, într-adevăr, nevoie nu de un ins charismatic, ci de un model 
de demnitate umană, de un Om cu fapte vrednice de laudă în slujba neamului românesc, de „un președinte cu 
dragoste de ţară, atașat valorilor naţionale, de un român autentic, înţelept, echilibrat, neaservit intereselor străine, 
cu o viaţă exemplară și vocaţia de face bine poporului român”: - de altfel, o astfel de situaţie politică nu ar fi inedită: 
Cipru a avut ca președinte al republicii pe Patriarhul Macarie al III-lea, între anii 1960-1977, iar Germania are chiar 
acum ca președinte pe pastorul luteran Joachim Gauck. 

S-a scris că Arhiereul nostru ar fi desfiinţat instituţia „audienţă”. Realitatea este, însă, alta. Audienţele nu au fost 
suprimate, ci s-au schimbat locaţia și dinamica lor. Colocvialitatea pleacă din incinta mitropolitană și ajunge până 
în cel mai izolat cătun. „Eu n-am zis la nimeni că sunt Mitropolit - sublinia lerarhul într-un interviu — ci mă simt 
unul dintre cei mulţi și mă rog să-mi dea Dumnezeu această conștiință să fiu dintre ei, nu deasupra lor. Și n-am 
predicat niciodată din amvon. Cartea mea de muncă se află sus, la Dumnezeu, cât mă ţine Domnul la lucru în via 
Lui, nu la Mitropolie!”6. 

Aşa se face că Înaltul loan a vizitat şi revizitat, în cursul acestui an, o bună parte dintre parohiile Eparhiei, enorii 
în care s-a întâlnit cu preoţii parohi, dar și cu credincioșii locului. A stat de vorbă cu ei, le-a dat sfaturi, i-a mângâiat 
şi încurajat pe cei aflaţi în suferinţă şi i-a ajutat financiar pe cei defavorizaţi. A făcut un autentic apostolat, pliat pe 
problemele curente și concrete din mediul social regional. Și tot în acest context amintim descinderile pe toate 
șantierele din Eparhie, urmărind, cu atenţie, stadiul lucrărilor la bisericile aflate în construcție sau în plin proces 
de restaurare, la casele parohiale, la viitorul sediu al Facultăţii de Teologie, la așezămintele sociale, la cimitire etc. 

Agendele culturală şi teologică ale Chiriarhului bănăţean consemnează activităţi nu mai puţin importante - ne 
vom referi doar la cele recente. 

La 5 octombrie 2016, a fost prezent la vernisajul expoziţiei „Lumină în Lumină” a maestrului Silviu Oravitzan. 
Atent la detalii și cu instrumentarul tehnic al oricărui critic vigilent, a făcut o amplă și subtilă analiză estetică și 
simbolică a temelor expoziţiei, subliniind că artistul bănăţean, cu o carte de vizită impresionantă, a imortalizat în 
lucrările sale:,lumina din lumina dumnezeirii, (...) lumina din întunericul dumnezeirii, (...) ploaia de lumină cerească 
(...) lumina lui Hristos (...) lumina din noi”. lar la 20 octombrie 2016, cu prilejul celei de a XV-a ediţii a „Zilelor Acade- 
mice Timișene', ce a marcat împlinirea a 150 de ani de la fondarea Academiei Române și 65 de ani de la înfiinţarea 
Filialei Timișoara, Mitropolitul loan a elogiat activitatea academismului românesc și rolul său în devenirea culturală, 
spirituală, politică și economică a ţării noastre: „Privind la cei 150 de ani de activitate ai Academiei Române - a 


3 Şt. Both, Gest de mare omenie. loan, mitropolitul Banatului, a oferit cheile casei în care va locui familia unui deţinut, bttp:/1 
adevarul.ro/locale/timisoara/gest-mare-omenie-ioan-mitropolitul-banatului-oferit-cheile-casei-locui-familia-unui-detinut-foto- 
1_S7cfb8965ab6550cb870aeaa/index.html 

4 Idem. 

5 D. Suciu, Istoria îl cere imperativ în fruntea statului pe Mitropolitul Banatului, loan Selejan, http://www.mesageruldecovasna. 
ro/politic/dan-suciu-alde-covasna-istoria-il-cere-imperativ-in-fruntea-statului-pe-mitropolitul-banatului-ioan-selejan/ 

6 L. Ursa, „Eu n-am venit să stau pe tron... ” — Mitropolitul loan, cel cu cartea de muncă la Dumnezeu, în lecţia despre iubire, 
http://renasterea.ro/eu-n-am-venit-sa-stau-pe-tron-mitropolitul-ioan-cel-cu-cartea-de-munca-la-dumnezeu-in-lectia-despre-iubire/ 

7 A. Weimer, Silviu Oravitzan -expoziţia „Lumină în Lumină "-vernisaj-Timişoara -5 10 2016, https://www.youtube.com/ 
watch?v=Y C3dZ8PiOcA 

precizat Înaltpreasfinţia Sa — vedem cum s-a implicat în viaţa socială, politică şi economică a României. Aș putea 
spune că Academia Română este o catedrală a ştiinţei și a culturii române”*. 

Cât despre calendarul evenimentelor teologice, amintim participarea și moderarea comunicărilor la Simpozi- 
onul Naţional de Teologie, cu tema: „Sfinţii Părinţi și actualitatea educaţiei creştine”, desfășurat în zilele de 27-28 
mai 2016, la Mănăstirea Timișeni-$ag (jud. Timiș), precum și prezentarea propriei comunicări intitulată: „Hristos 
Învățătorul - Modelul jertfei, iertării şi iubirii”. Ce a reliefat Părintele Mitropolit? Faptul că „Hristos, prin venirea Sa 
pe pământ, a adus acea învăţătură care îi conferă omului posibilitatea cunoașterii lui Dumnezeu”, că,a întemeiat o 
nouă școală, «şcoala veșniciei» sau «şcoala nemuririi»”, că „orice cercetare științifică făcută fără lumina de la candela 
credinţei, nu va putea înţelege sensul profund al luminii” şi că „fără împărtășirea lui Hristos, Lumina lumii, nu poate 
exista o generaţie a luminii, care să se îndrepte spre veşnicia luminii celei neînserate'?. 

Dar de o amplitudine teologică indiscutabilă rămân cele două participări la evenimente cu mare angajament 
în viaţa creştină: prezenţa, în perioada 17-26 iunie 2016, la lucrările„Sfântului și Marele Sinod al Bisericii Ortodoxe” 
și participarea, între 18-20 septembrie, la întrunirea internaţională cu tema: „Sete pentru pace. Religii și culturi în 
dialog”, desfăşurată la Assisi — Italia'?. 

Din relatările Prelatului nostru se desprinde că, la ambele întruniri, promovarea dreptei credinţe și a dragostei 
pentru semeni au fost amplu dezbătute și asumate ca probleme prioritare ale lumii contemporane. Mai mult, în 
cadrul întâlnirii de la Asissi, Papa Francisc a insistat asupra aumării învățăturii de credinţă a Bisericii într-o lume 
asediată de necredinţă, precum și a faptului că pacea e o„responsabilitate universală (...) un șantier deschis tuturor, 
nu doar specialiştilor, înţelepţilor şi strategilor”"!. 

E drept că nu lipsesc unele reacţii pe marginea evenimentului din Creta, cum ar fi, de pildă, teza falsificării 
Tradiţiei prin admiterea căsătoriilor mixte, respectiv a rugăciunilor pentru mediu ș. a. Sunt îngrijorări firești, însă 
ușor exagerate. 

Problema căsătoriilor mixte considerăm că îşi găseşte răspunsul, în termeni expliciţi, în epistolarul corintian al 
Sfântului Pavel, scris în condiţii sigur mai speciale decât cele de azi:,...bărbatul necredincios se sfințește prin femeia 
credincioasă - atrăgea atenţia Sfântul Apostol - și femeia necredincioasă se sfințește prin bărbatul credincios"*?. lar 
chestiunea rugăciunilor pentru mediu este vetustă în practica Bisericii. Avem „Rânduiala de rugăciune la timp de 
secetă și neploaie”!:, Rânduiala ce se cântă la timp nesenin, adică la ploaie prea multă și peste măsură”'%,„Rugăciune 
la izbăvirea de cutremur”, „Rugăciune ce se face la ţarine, vii sau grădini când se strică semănăturile de insecte 
sau alte vietăţi, lăcuste, gândaci și altele”. Prin urmare, aspectul dinamic al Sfintei Tradiţii tocmai aceste direcţii le 
vizează: aprofundarea și actualizarea, la provocările diferitelor epoci istorice a Tradiţiei apostolice. Așa că slujbele 
Bisericii, prin care se sfințește viaţa credincioșilor și mediul ambiental, nu numai că nu sfidează Tradiţia apostolică, 
ci o aplică prompt în contemporaneitatea noastră dată”. 

Vom încheia aceste rânduri subliniind modul cum Chiriarhul înțelege și își proiectează slujirea sa în Biserica 
Mitropoliei Banatului: „Dacă în viaţa aceasta, nuanţa în convorbirea cu un ziarist, răspunzi o vreme de anumite 
lucruri — ești responsabil de familia ta, sau, unde lucrezi, răspunzi de anumite lucruri vremelnice - prin Înviere ai 
responsabilitatea maximă a ceea ce ai făcut în viaţa aceasta”!8. 

Întru mulți şi binecuvântaţi ani de arhipăstorire, Părinte loan! 


81. Dumitraşcu, 65 ani de activitate ştiinţifică şi culturală în Banat, http://basilica.ro/65-ani-de-activitate-stiintifica-si-culturala- 
in-banat/ 

9 + loan al Banatului, Hristos Învățătorul — Modelul jertfei, iertării și iubirii, text dactilografiat. 

10 /. PS. IOAN SELEJAN, Arhiepiscopul Timişoarei şi Mitropolitul Banatului,  http://mitropolia-banatului. 
ro/i-p-s-ioan-selejan-arhiepiscop-al-timisoarei-si-mitropolitul-banatului/ 

11 Vezi şi: Papa Francisc, Discurs, traducere de Mihai Pătraşcu, http://www.ercis.ro/actualitate/viata.asp?id=201609105 

12 1 Corinteni, 7, 13-14. 

13 * * *, Evhologiu, traducere de Teodosie Neghiniţă, Ed. Tipografia „Cărţilor Bisericeşti”, Bucureşti, 1896, p. 274. 

14 Idem, p. 291. 

15 Idem, p. 303. 

16 Idem, p. 358. 

17 D. Popescu, isus Hristos Pantocrator, Ed. Institutului Biblic şi de Misiune al Bisericii Ortodoxe Române, București, 2005, 
p.41. 

18 D. Dinesz, Un interviu realizat la Mănăstirea Şag — Timişeni, http://stiri.tvr.ro/la-ierusalim-l-am-descoperit-pe-iisus-si- 
ca-om_73715.html 

BETLEEMUL - SPAŢIUL REDEFINIRII OMULUI 
DREPT FIINŢĂ DUBLU SOCIETARĂ 


leromonah dr. RAFAEL POVÂRNARU 

În această perioadă atât de învolburată 
| princare trecem cutoţii, Biserica ne invită prin 
' postșirugăciune la a ne descoperi cu adevărat 
obârșia cerească prin intermediul căreia am 
devenit, fii ai Tatălui”. 

Această calitate ne-a fost adusă în dar 
| odată cu transformarea Betleemului într-o 
3 veritabilă „fortăreață a cerului” care avea să 
găzduiască în chiar inima ei, nașterea Marelui 
| Împărat Hristos. În acest fel, Betleemul devine 
' spaţiul redefinirii fiinţei umane, a redobândirii 
de către aceasta din urmă a acelei stări iden- 
titar-paradisiace de care, urmare a păcatului 
: protopărinţilor noștri, umanitatea aproape că 
uitase. ie nașterea Mantuitorului ifist di aduce în nillecul lumii, chipul veșniciei, al unei existenţe infinite, așezate 
într-o deplină comuniune cu Dumnezeu, cu sfinţii și îngerii Săi. 

Staulul din Betleem devine primul spaţiu eclezial în care cerul se unește cu pământul, în care dumnezeirea își 
face lăcaș în umanitate, iar lumea se sfințește prin întruparea Fiului lui Dumnezeu. 

Slavoslovia angelică alături de aurul, smirna și tâmâia magilor de care ne relatează Sfintele Evanghelii, își găsesc 
punctul de întâlnire în Betleemul înnoit prin dumnezeirea pruncului Hristos, generând creaţiei o nouă identitate, 
într-o dinamică a vieţii pe care numai Dumnezeu o poate imprima, ca dar al Său. 

În acest spaţiu renăscut, omului - chip şi asemănare a lui Dumnezeu îi este asigurată nu doar o întâlnire cu 
Cerul coborât la noi în persoana Mântuitorului Hristos, ci mai ales o stare ambientală de reașezare, de înălţare 
a fiinţei umane în „intimitatea Sfintei Treimi”, după spusele părintelui Dumitru Stăniloae. Această stare de fapt 
îi conferă omului, dincolo de perspectiva unei vieţi materiale supuse finitului, o reconfirmare a calităţii sale de 
fiinţă societară cu sfinţii şi îngerii lui Dumnezeu. Cu alte cuvinte, odată cu venirea pe pământ a Domnului, cerul se 
redeschide pentru „fiii lui Adam”, invitându-i a se lăsa înălţaţi de aripile Duhului spre Împărăţia lui Dumnezeu, astfel 
încât umanitaţii să îi fie reconfirmată calitatea fiiască în raport cu Tatăl, stare ce se vede prelungită în creaţie prin 
intermediul sfintelor taine, care transformă fiinţa umană într-o făptură eclezială a cărei primă menire este aceea 
de a consacra lăuntricul drept „chip al Betleemului”. 

Aşadar, deşi se vede trăitor în mijlocul lumii, îmbrăcat în „haină de piele”, omul este chemat ca odată cu primirea 
harului baptismal să își conștientizeze noul statut de,„cetăţean al raiului”, acţionând în consecinţă și mărturisindu-și 
prin fapte, adeziunea făță de o lume sau alta-a Cerului cu darurile Sale sau a pământului aflat continuu sub puterea 
celui rău. 

Astfel, omul capătă libertatea de a-și alege singur mediul sau traiectoria definitorie propriilor sale convingeri, 
gata să îl consacre drept parte a lumii și materialităţii ei sau a Betleemului și „chipului pnevmatic”al acestuia. Aceasta 
rămâne marea provocare pentru fiecare dintre noi. 

Ne dorim sau nu, astăzi vorbim de om și societate drept parte a unui întreg aflat într-o criză continuă de iden- 
titate, generată de o sete nestăvilită a materialităţii din noi, a cărei tendinţă de acaparare a minţii și sufletului se 
vede timid contrabalansată de „ecoul Betleemului nostru lăuntric ”. De altfel, dihotomia prin care omul însuși este 
definit ca trup și suflet, îl amplasează în același timp într-o dublă dimensiune, făcându-l societar al lumii materiale 
şi deopotrivă al celei cereşti. 

Și dacă sociologia definește persoana umană drept „fiinţă socială”, posesoare a unui „instinct social” prin inter- 
mediul căruia poate relaţiona cu „ceilalţi indivizi ai speciei sale”, formulare din care înţelegem că omul decade din 
calitatea sa de persoană în aceea de individ, poziţie din care orice profil iconic pare a-i fi înlăturat, așezându-l astfel 
într-o lume exclusiv materialistă și efemeră, spectrul duhovnicesc, veșnic este cel care, așa cum frumos declara 
Alexandru Paleologu, îl definește pe om prin „esenţa transcendentului, a intelectului și a sufletului”, care așezate 

în noi de Dumnezeu drept chip al Său, ne aduce și ne plasează pe orbita transcedentală, pe orbita raţională și cea 
spirituală, care devin direcţii ascensionale spre Împărăţia lui Dumnezeu. 

Dar iată că aceste două dimensiuni se regăsesc, din păcate, într-o stare conflictuală în noi și în existenţa noastră 
de zi cu zi şi tindem deseori să pendulăm între aceste două forme de a trăi. 

Se pune întrebarea: cărei dimensiuni societar-existenţiale dorim să i ne dedicăm? 

lată că Dumnezeu, prin evenimentul petrecut acum mai bine de două mii de ani și actualizat continuu de Biserică 
la fiecare Proscomidie, ne împărtășește harul Său, consacrându-ne veșşniciei. Dar cu toate acestea noi înţelegem 
de multe ori să accesăm materialitatea, care supusă finitului, ne duce în afara Betleemului, ne lipseşte inima de 
„lacrima pocăinţei care curge întotdeauna în sus, deschizând cerurile”, așa cum frumos ne învaţă părintele nostru 
loan al Banatului. 

Să cugetăm puţin la ceea ce înseamnă această materialitate. 

ÎPS Dr.Laurenţiu Streza spunea că această tendinţă a de a fi tributari societăţii materialiste este generată de 
„Zeificarea neputinţelor noastre”. Cu alte cuvinte asistăm prin propriile eforturi la o inversare a valorilor, în care 
presiunea simţurilor supuse coruptibilităţii,autentifică dorinţa divinului din noi”, generând omului o falsă impresie 
că voinţa sa se confundă cu a lui Dumnezeu, atribundu-l Acestuia chiar un loc secund în spectrul existenţial al vieţii. 

Omul prezentului, înrobit de consumerismul fără graniţă devine din ce în ce mai sigur că se poate substitui 
Creatorului său, alegând unilateral supunerea oarbă faţă de o societate pe cât de ofertantă, pe atât de perfidă. Și 
iată cum realitatea actuală ne deschide „drumul de ieșire din Betleem”, din ambientul angelic al Cerului. 

Cu toate acestea, fiecare dintre noi este continuu așteptat Acasă, prin întâlnirea cu Hristos aflat în ieslea Bisericii, 
acolo unde creştinul devine „societarul hristic”, fiind parte integrantă a unei entităţi sociale guvernate de această 
dată nu de materialitate și simţuri, ci de Dumnezeu și Maica Preacurată alături de sfinţi și îngeri, care devin con- 
locuitorii noștri. 

Numai în tinda bisericii putem eterniza totul, chiar și timpul pe care însuși Seneca îl recunoștea ca,fiind un dar 
făcut nouă pentru a ne transfigura, a ne redobândi chipul divin supus alterităţii generate de tendinţa dea ne 
redefini pe noi înșine printr-o autonomie devenită iraţională în absenţa oricărui reper sfinţitor. 

Vorbind despre Biserică, Andrei Pleșu o definea ca fiind „exterioritatea exteriorităţii”. Cu alte cuvinte, lucru suge- 
rat şi de o ectenie din cadrul Sfintei Liturghii -„Câţi suntem credincioși, iară și iară cu pace Domnului să ne rugăm”, 
după ce în prealabil,„„cei chemaţi”- cu referire la cei nebotezaţi și încă „nedesăvârșiţi” sunt invitaţi să iasă, aşa cum se 
proceda de altfel în Biserica primară, noi cei credincioși ieşim în exteriorul tocmai al materialităţii, implicit al morţii, 
pentru a ne bucura de intrarea în eternitatea lui Dumnezeu, Care ne deschide perspectivele adâncului veșnic, acolo 
unde, spunea foarte frumos sfântul Dionisie Areopagitul „raţiunea tace pentru că descoperă întunericul divin”. Nu 
trebuie să înţelegem prin aceasta că Dumnezeu ar fi întuneric, ci dimpotrivă. Dumnezeu este lumină, dar raţiunea se 
vede incapabilă să mai răspundă în faţa Dumnezeirii. Toate acestea se petrec numai în, Betleemul tainic”al Bisericii. 

Să venim în biserică, să ne așezăm lângă icoană, pentru că numai așa putem cu adevărat să surprindem „nu 
agresivitatea ei, ci sfinţenia ei” cum frumos scria Înaltul Mitropolit Laurenţiu al Ardealului. Icoana nu te agresează, 
ci te sfințește, îţi deschide posibilitatea urcușului la Cer. 

Dar ca să pătrunzi în biserică și implicit să îţi recunoști calitatea societar-veșnică, trebuie să crezi. Să crezi cu 
adevărat că Hristos S-a născut, că Betleemul a găzduit atunci chipul sublim al mamei în persoana Maicii Domnului, 
care te aşteaptă și pe tine să fii înfiat de Cer. 

Eugen lonescu spunea: „credinţa, odată dobândită, aduce implicit toate celelalte”, pentru că odată ce tu ai 
manifestat credinţa, implicit te-ai supus lui Hristos și ai înţeles că nu exiști separat de EI, ci cofiinţializezi cu el. 
Aceasta este taina Bisericii. 

Şi pentru că tot avem astăzi tendinţa să socializăm, spunem noi, prin intermediul tastelor, desacralizându-ne 
propria fiinţă, secându-ne în fapt inima noastră de reacţie, de sentiment, de implicare și de orice fel de dăruire, vă 
invit pe toţi ca în același ritm în care accesaţi calculatorul, să veniţi să vă confesaţi, să socializaţi cu Hristos în taina 
Spovedaniei și veţi vedea că din omul societar al morţii veţi trece spre cel al vieţii. Numai așa veţi da cu adevărat 
sens, existenţei dumneavoastră. 

Să încercăm în acest fel să Îl facem pe Hristos Cel aşezat în ieslea inimii noastre să crească în noi pentru ne învăţa 
să iertăm, să îmbraţisăm și să iubim. 

Numai astfel vom putea deveni „harpa la care Dumnezeu cântă în creaţie” cum deosebit ne mângâie prin 
cuvântul său părintesc, Înaltul nostru Mitropolit loan al Banatului. 

Să înţelegem că în Biserică, spovedindu-ne, împărtășindu-ne, rugându-ne lui Dumnezeu, Maicii Domnului, 
sfinţilor şi îngerilor, vom face din noi fiinţa veșnică pe care Dumnezeu vrea să o dimensioneze așa cum se cuvine 
şi să o așeze în ceruri odată cu nașterea Sa în cetatea Betleemului. 

RAPORTUL DINTRE TAINA SPOVEDANIEI ŞI 
CONSILIEREA PSIHOLOGICĂ (Il) 


ALEXANDRU MĂLUREANU 


2. Raportul dintre Duhovnic şi Psiholog. 
2.1. Duhovnicul - „„Psihoterapeutul” ortodox. 


Preotul duhovnic este înzestrat de Dumnezeu cu marea harismă a vindecării sufletelor, a îndrumării duhovniceşti 
şi părintești. „Dacă pentru vindecarea bolilor trupești nu e necesară sănătatea medicului, pentru vindecare bolilor 
sufletești este necesară. În Tradiţia ortodoxă, vindecarea înseamnă în principal, ca omul să ajungă la îndumnezeire. 
E necesar ca terapeutul să aibă experienţa personală, deoarece nu e vorba de simple poveţe la nivel omenesc, ci 
despre o cale de îndrumare către mântuire”! 

Boala trupească provoacă suferinţă în organism. Și bolile sufletești sau păcatele afectează puterile spirituale 
ale omului. „Dacă practicarea cu succes a medicinii necesită existenţa unor medici buni, a unor profesioniști, acest 
adevăr este valabil și în cazul terapeuticii duhovnicești. Este absolut nevoie de medici bine pregătiţi, iar aceștia nu 
pot fi decât episcopii şi preoţii”? Preoţia este continuarea lucrării lui Hristos, „Doctorul sufletelor și al trupurilor, 
care a vindecat lumea de boala păcatului, prin lucrarea Sa terapeutică” 


1 Mitropolitul HierotheosVlachos, op. cit., p. 286. 

2 Pr. Emil Cioară, Duhovnicul şi Taina Spovedaniei în Biserica Ortodoxă, Teză de doctorat, Editura Universităţii din Oradea, 
Oradea, 2007, p. 89. 

3 Mitropolitul Hierotheos Vlachos, op. cit., p. 284. 

Fiecărei boli îi trebuie găsit leacul potrivit, de aceea, duhovnicul „trebuie să fie în prezent, stăpân pe sine; în 
viitor, capabil de prevedere, capabil în același timp să concureze cu atleţii și să sprijine slăbiciunile celor slabi, să 
facă şi să spună totul pentru a-și înainta confrații în desăvârşire”+ 

„Părintele duhovnicesc nu trebuie să ia asupra sa povara trecutului, încât ucenicul să fie scutit de orice căinţă. 
Însăși mântuirea adusă de Hristos, Care a ridicat păcatele lumii, lasă pe seama fiecăruia necesitatea de a şi-o însuşi 
prin faptele virtuţilor teologice și prin întreaga asceză pe care acestea o cer pentru a exista și a se putea dezvolta. 
Regula oricărei îndrumări duhovnicești este de a nu ne îngriji de folosul nostru pentru folosul celorlalţi” 

Relaţia dintre părintele duhovnic și fiul duhovnicesc are ca fundament sentimentul de iubire reciprocă. De 
aceea, „iubirea și discernământul sunt calităţi prin excelenţă ale părintelui duhovnic. lubirea se va demonstra prin 
răbdare, blândeţe sau severitate binefăcătoare”s 

„Pentru a face să se nască în celălalt încrederea care să-l determine să-și deschidă sufletul, duhovnicul trebuie 
să fie un sfânt, dar să se recunoască drept păcătos, căci pe cât se aproprie omul de Dumnezeu, pe atât se vede pe 
sine păcătos, căci proorocul Isaia, văzând pe Dumnezeu se făcea ticălos și necurat pe sine” 

Lucrarea duhovnicului este considerată de Sfinţii Părinţi drept o lucrare de tămăduire a sufletelor. „Lucrarea 
părintelui duhovnicesc nu constă în distrugerea libertăţii unui om, ci în a-l ajuta să vadă adevărul prin sine însuși; 
nu suprimarea personalităţii, ci ajutor pentru descoperirea de sine, pentru descoperirea propriei vocaţii, pentru 
creștere până la deplina maturitate şi devenire a ceea ce este fiecare cu adevărat”? 

Duhovnicul contribuie la însănătoșirea fiilor săi duhovnicești prin rugăciuni şi prin însăşi pilda vieţii lui. „Împli- 
nind întru totul voia lui Dumnezeu, el arată fiilor săi, prin faptele sale, prin felul său de a fi și prin purtarea sa, cum 
se cuvine să vieţuiască şi cum să împlinească și ei voia lui Dumnezeu”? 

Sfântul loan Scărarul afirmă în acest sens: „căci ştie că toţi privesc la el ca la o icoană pilduitoare și socotesc cele 
spuse şi făcute de el ca dreptar și lege”! 

Tratamentul duhovnicesc presupune conlucrarea activă și permanentă a celui bolnav, pentru conştientizarea 
personală și pentru încurajarea examenului de conștiință. „Iertarea păcatelor este iluminarea minţii, eliberarea ei 
de dominaţia raţiunii și a patimilor. Atunci când mintea omului se întunecă, atunci lucrează toate patimile și omul 
cade în diferite păcate. Astfel, iertarea păcatelor este pe de-o parte iluminarea minţii, adică eliberarea minţii de 
stăpânirea raţiunii și a patimilor, iar pe de altă parte schimbarea patimilor. Este necesară primirea dumnezeiescului 
har, care vine prin taina Spovedaniei, dar și o corectă îndrumare ortodoxă, încât să fie eliberată mintea omului și 
să fie iluminată”! 

Un medicaltrupului, pentru a fi considerat un medic bun trebuie să cunoască următoarele aspecte: „să poată să 
facă o diagnosticare corectă a bolii, să cunoască bine ce înseamnă sănătatea și să cunoască modalităţile terapeutice 
corecte care îl vor conduce pe pacient, de la boală la sănătate. Acest lucru e valabil și pentru medicul duhovnicesc. 
Trebuie să cunoască de fiecare dată lucrarea patimii și să aibă posibilitatea să cunoască <<întunericul minţii>>. 
Apoi trebuie să cunoască din experienţă cum să conducă omul spre vederea lui Dumnezeu, să-i lumineze mintea 
întunecată și să-l conducă la îndumnezeire”. *? 

„Există preoţi duhovnici care spovedesc, cunoscând metoda ortodoxă de vindecare, știind să tămăduiască omul, 
să-l conștientizeze şi să lumineze mintea întunecată. Există și preoţi care săvârșesc Taina Sfintei Spovedanii într-o 
atmosferă judiciară, adică simt pe Dumnezeu mâniat de săvârșirea păcatului, drept care urmăresc ispășirea drep- 
tăţii dumnezeiești, îndrumând în mod moralizator, neavând idee despre întunericul minţii, care conduce omul la 
păcate și în special despre luminarea minţii, care conduce la îndumnezeire. Cel mai mare păcate întunericul minţii 
și înrobirea ei... Consecința acestui întuneric și a robirii minţii sunt încălcările poruncilor lui Dumnezeu. lertarea 
păcatelor presupune vindecarea omului, care constă în eliberarea și însufleţirea minţii și comuniunii cu Dumnezeu”! 


4 Irenee Hausherr Paternitatea şi îndrumarea duhovnicească în Răsăritul creştin, Traducere de Mihai Vladimirescu, Editura 
Deisis, Sibiu, 1999, p. 88. 

5 Irenee Hausherr, op. cit., p. 151. 

6 Ibidem, p. 78. 

7 Ibidem, p. 86. 

8 Kallistos Ware, Împărăția lăuntrică, Traducere de sora Eugenia Vlad, Editura Christiana, Bucureşti, 1996, p. 74. 

9 Jean Claude Larchet, Zeraputica bolilor spirituale, Traducere de Marinela Bojin, Editura Sophia, Bucureşti, 2001, p. 9. 

10 Sfântul Ioan Scărarul, „Scara dumnezeiescului urcuş”, în Filocalia, vol. 9, Traducere, introducere şi note de Pr. Prof. dr. 
Dumitru Stăniloae, Editura I.B.M.B.O.R., Bucureşti, 1980, p. 438. 

11 Mitropolit Hierotheos Vlachos, op. cif., p. 305. 

12 Ibidem, p. 306. 

13 Ibidem, p. 308. 

Rolul terapeutic al părintelui duhovnicesc constă în aceea că, îl ajută pe credincios să treacă de la stadiul de 
„chip” al lui Dumnezeu, la cel al „asemănării”cu Dumnezeu. Călăuzindu-l spre îndumnezeire, îl călăuzește de fapt 
spre vindecare - căci îndumnezeirea este vindecare.!* 


2.2. Tipuri de duhovnici, însușirile și calităţile duhovnicului. 


Ca persoană consacrată prin Sfânta Taină a Hirotoniei, oricare preot este investit și împuternicit să-și exercite 
întreita misiune: învăţătorească (didactică), sacramentală (harismatică, liturgică) și pastorală (călăuzitoare). Există 
totuși o diferenţă între hirotonia în preot (care este una din cele 7 Sfinte Taine) și hirotesia în duhovnic (care este 
o ierurgie, prin care preotul este îndreptăţit și mandatat ca duhovnic). 

Pentru duhovnicie se cere multă pricepere, îndemânare, experienţă de viaţă, maturitate și responsabilitate 
pentru că este o lucrare delicată și dificilă.!5 

Un preot duhovnic trebuie să fie „dăruit cu harisma paternităţii duhovnicești”,'$ cu o viaţă îmbunătăţită, cu 
experienţă pastorală (și psihologică), un îndrumător spiritual cu care credinciosul să păstreze o relaţie autentică, 
de durată, în care să existe continuitate și eficacitate de la o spovedanie la alta. Părintele duhovnic nu-și impune 
propriile sale idei și virtuţi personale, ci îl ajută pe ucenic să-și găsească exclusiv vocaţia sa proprie. 

După atitudinea pe care o adoptă preoţii în scaunul spovedaniei putem observa și analiza câteva tipuri de 
duhovnici. 

Duhovnicul „aspru” (autoritar) este întâlnit mai ales în mănăstiri, dar şi în unele biserici parohiale. În concepţia 
sa, „autoritatea se identifică cu coerciţia și inflexibilitatea; își întemeiază autoritatea pe autoritatea altora: a Sfinţilor 
Părinţi, a canoanelor și preceptelor bisericești” Tema sa preferată e ascultarea necondiționată („ordinul se execută, 
nu se discută”): este dogmatic, închis, opac la schimbare și la dialog, rigid, lipsit de înţelegere, moralist, acordă 
canoanele întocmai ca cei care le-au redactat (pentru timpurile acelea), opreşte cu anii de la Sfânta Împărtășanie. 
Mulţi credincioși pleacă deznădăjduiţi și descurajaţi (dacă nu debusolaţi) după așa o experienţă tristă. Dar și cei 
care-i frecventează sunt adeseori de același profil psihologic (scrupuloși), în loc să-și caute vindecarea, ei caută 
justificarea." 

Duhovnicul permisiv se situează la polul opus: prea „lesne iertător”, acest gen de duhovnic caută să placă cu 
orice preţ, fiind prea „îngăduitor”cu păcatul, chiar indiferent faţă de păcat și dezinteresat de starea sufletească sau 
morală a enoriașului. Mai sunt unii duhovnici, care din grabă sau nu, se limitează doar la „ascultarea spovedaniilor” 
(e drept că de multe ori, tăcerea spune mai multe, dar nu trebuie să se ajungă la superficialitate sau formalism).!8 

Duhovnicul „partener” (este mai potrivit acest termen decât „ideal”) are următoarele calităţi: „faţă senină, 
deschidere, calm, pace interioară, viaţă spirituală, statornicie, răbdare, înţelegere, îngăduinţă, tact, înţelepciune, 
optimism, umor, autonomie decizională, responsabilitate, autenticitate, curaj, maturitate psihologică și spirituală”!? 

„Relaţia duhovnicească și adevărata întâlnire în relaţie (cunoașterea personală și comuniunea spirituală) se pot 
realiza doar în timp, cu răbdare, prin dialog, pricepere, interes comun, perseverenţă, dinamism și creștere spirituală 
continuă. Acest lucru pretinde o comunicare reală, permanentă, deschidere, stăruinţă și mai presus de toate, voinţa 
de schimbare/transformare și de mântuire... Un om sporit duhovnicește este acela care a sporit în „asemănarea” 
cu Dumnezeu, prin Hristos, în Duhul Sfânt, în iubire, bucurie, toleranţă, bunătate, libertate:2 

Un duhovnic „adevărat” formează oameni „adevăraţi”, sinceri, puternici, evlavioșşi, oameni de caracter și atitu- 
dine, dar și înţelegători, bucuroși, luminoși, îngăduitori cu slăbiciunile altora, dispuși să dea o mână de ajutor și 
celor neputincioşi şi păcătoşi.?! 

„Nu putem afirma că există un duhovnic standard. Chiar în același duhovnic întâlnim alternate și împăcate 
contrariile: autoritatea cu îngăduinţa, libertatea cu ascultarea, bunătatea cu fermitate, dragostea cu mustrarea. 
Credinciosul are libertatea totală de a opta pentru tipul de duhovnic ce i se potrivește cel mai bine, cu care e 
compatibil şi cu care se simte ascultat, înţeles, valorizat și iubit ca persoană, dându-i șansa de a fi aşa cum este și 
de a putea crește spiritual”? 

14 Ibidem, p. 74. 
ied 5 Pr. prof. Nicolae Necula, 7radiţie şi înnoire în slujirea liturgică, vol. 3, Editura Episcopiei Dunării de Jos, Galaţi, 1996, p. 

16 Kallistos Ware, op. cir., p. 55. 

17 Eugen Jurca op. cit., p. 72-73 

18 Ibidem, pp. 73-74. 

19 Ibidem, p. 75. 

20 Ibidem. 


21 Ibidem, p. 76. 
22 Ibidem. 

O PLEDOARIE FAVORABILĂ EDUCAȚIEI 
CREŞTINE, PRIN VIAȚA LITURGICĂ 


A SĂRBĂTORILOR 


Preot prof. univ. dr. SORIN COSMA 


Principiul antic potrivit căruia nu pentru școală trebuie să învăţăm, ci pentru viaţă (Non scholae, sed vitae disci- 
mus - Seneca, Epistulae, 106) rămâne de-o imperioasă activitate nu numai pentru cercetarea ştiinţifică, ci şi pen- 


tru activitatea instructiv-educativă, 
desfășurată de Biserica. Şi aceasta, 
datorită faptului că învațământul 
creștin s-a format și s-a dezvoltat 
din experienţa vieţii duhovniceşti, 
promovată și cultivată de Biserică. 
Formată cu prioritate în comuniu- 
nea vieţii liturgice, evlavia creştină 
primește valenţe superioare mai ales 
prin actele de cult ce se desfășoară 
într-un anumit spaţiu şi timp, 
după anumite rânduieli bisericești, 
menite să imprime și să statorni- 
cească în sufletele credincioșilor 
trăiri duhovnicești, pline de sens , 
de vibraţie și de dinamism. 

Pe dealtă parte, dat fiind faptul că 
în desfășurarea liturgică, sărbătorile 
au o importanţă specifică deosebită, 
pentru înţelegerea semnificației pe 
care o relevă şi pentru aprofunda- 
rea sensului lor duhovnicesc sunt 
normative tratatele şi studiile de 
teologie liturgică. În acelaşi timp, 
sunt necesare și enciclopediile și 
dicționarele pe teme de simboluri 
in mitologie, etnografie, filosofie etc. 
și, mai ales, volumele de autor ale 
marilor colecţii și studii clasice des- 
pre sărbători, precum și cele referi- 
toare la cultura, folclorul, tradiţiile 
și obiceiurile populare îndătinate 
de-a lungul vremii. Toate acestea 
evidenţiază importanţa și sensul pe 
care îl au sărbătorile atât în evlavia 
liturgică a Bisericii, cât și în viaţa reli- 
gioasă populară, mai mult sau mai 
puţin autentică, când se raportează 


VASILE PISTOLEA 


Editura Episcopiei Caransebeşului 
2013 


la duhul vieții de credință, promovat de Biserică. 

Printre volumele scrise, cu multă acribie ştiinţifică, la loc de frunte se înscrie recentul studiu, ce poartă sem- 
nătura distinsului profesor Dr. Vasile Pistolea, intitulat Sărbători eterne și datini la români (Interferenţe, extrapolari, 
semnificaţii) ediţia a II-a, revizuită și întregită, apărută la Editura Episcopiei Caransebeşului (2013), cu binecuvântarea 
Preasfinţitului Părinte Episcop Lucian al Caransebeşului, însumând 546 de pagini. 

Volumul este prefațat de doi reprezentanţi remarcabili ai culturii noastre tradiționale, semioticianul prof.univ. 
dr. Ivan Evseev, autorul celebrului dicţionar Enciclopedia simbolurilor religioase și arhetipurilor culturale (Ed.Învierea, 
Arhiepiscopia Timișoarei, 2007) și prof. dr. lordan Datcu, secretar al Academiei Române pe linie de cultură tradiţională 
şi autorul celor trei volume ale Dicţionarului etnologilor români (Ed.Saeculum 1.O., București, 1998-2001). Sărbăto- 
rile religioase, prezentate în volum, sunt agrementate cu versuri din volumul Poeme biblice, al reputatului poet 
timişorean Eugen Dorcescu, iar coperta | şi aproape toate marile sărbători bisericești sunt ilustrate cu valoroase 
reproduceri color din celebrul album Pictura ţărănească pe sticlă (Ed.Meridiane, 1975) de Juliana și Dumitru Dancu. 

Temeluindu-și studiul pe o bibliografie de foarte bună calitate, însumând peste 280 de titluri, autorul organi- 
zează prezentarea materialului urmărind succesiunea cronologică a lunilor din cursul anului, începând, conform 
tradiţiei Bisericii Ortodoxe, cu 1 septembrie. 

Materialul este structurat pe capitole, conform calendarului anului bisericesc, sărbătorile fiind închinate cinsti- 
rii Mântuitorului, Maicii Domnului şi sfinţilor rânduiţi de Biserică spre venerare, la care sunt adăugate sărbătorile 
tradiționale, cu semnificaţia lor populară. 

Fiecare sărbătoare creştină și tradițională este tratată monografic şi, am putea spune, exhaustiv, pornind de 
la etimologia numelor persoanelor sfinte sau de la denumirile și variantele ei zonale, până la semnificaţiile ce le 
consacră în viaţa Bisericii. 

Reţinem în mod deosebit interesul autorului pentru a aprofunda, la nivelul fiecărei sărbători, înţelesul ei specific, 
cu mai multe reflecții din gândirea plină de înţelepciune a diferiților autori care, cu pertinenţă şi discernământ, 
i-au deslușit variatele ei sensuri duhovniceşti. 

Pe lângă sărbătorile cu dată fixă, volumul cuprinde, în aceeași manieră de expunere, și Sărbătorile cu dată 
mobilă ( pag.402-453), la care se adaugă capitolul Unitaţi de timp în calendarul bisericesc și în cel popular (pag.454- 
514) şi se încheie cu capitolul Postul și felurile postirii ( pag.517-528) în care este prezentat postul practicat înainte 
de creștinism, postul înteles și practicat în Biserica Creștină , precum și semnificaţiile postului în viziune populară. 

Aprofundând aceste consideraţii de sinteză, ce stabilesc simbioza între religios, estetic și etic, aşa cum rezultă 
din prezentul volum, vom spune că sărbătorile își motivează eternitatea prin încărcătura lor liturgic-spirituală, pe 
măsură să aducă vieții o anume vibrație emotională, iar sufletului bucuria mântuirii prin harul credinţei ce lumi- 
nează mintea, orientând-o spre acte caritabile; prin harul nădejdii ce oferă dinamism vieţii; prin harul dragostei 
care creează ambianța frăţietăţii în Biserică, a comuniunii sociale, a comunicării între prieteni, a fidelității în familie; 
prin virtutea cumpătării, care, armonizând firea omenească în ea însăși, stabilzează stăpânirea de sine, dând fer- 
mitate caracterului moral. Şi toate acestea, precum și altele asemenea lor, dau sens plenar vieţii întru sfințenia ei 
ca normalitate și dinamism creator, ce i-l imprimă înţelesul sărbătorii ca evocare a făgăduinţei şi dragostei arătată 
de Dumnezeu omului. 

În altă ordine de idei, remarcăm tot mai mult fenomenul de secularizare și desacralizare a lumii contemporane 
în care oamenii, orientați cu precădere pe plan material, orbecăind în agitația și nesiguranța stresantă și obsedantă 
a clipei, pierd tot mai mult sensul spiritual al sărbătorilor, iar tradiţiile românești și obiceiurile străbune, care au 
întreținut veacuri de-a rândul conștiința unitaţii noastre naţionale, sunt nu numai neglijate, bagatelizate și chiar 
persiflate, mai cu seamă în mass-media, dar şi înlocuite cu altele noi, străine sufletului creştinesc si românesc. În 
acest context, cartea profesorului dr.Vasile Pistolea, intitulată Sărbători eterne și datini la români este una dintre cele 
mai frumoase şi temeinice piese de rezistenţă ale spiritualităţii noastre creştine. În sensul acesta o recomandăm 
ca pe un compendiu menit să contribuie la educarea şi la orientarea tinerei generații şi a credincioşilor, în general, 
spre o viaţă liturgică autentică prin abordarea după cuviinţă a sărbătorilor eterne și a datinilor românești. 

La această succinţă prezentare trebuie să evidențiem că volumul prezentat „înglobează două viziuni asupra 
lumii și vieţii poporului nostru: una creștină (cu simbolică ei) şi cealaltă tradițională, cu legile ei nescrise. Ele sunt 
paralele și, totuși, într-o permanentă îngemănare pentru că interferează mereu. Prima are la bază virtuțile şi valo- 
rile moralei creștine: smerenia, cumpătarea, credinţa , nădejdea și iubirea aproapelui. A doua, mai pragmatică, e 
constituită pe normele tradiției ancestrale care cultivă în sufletul omului simplu din popor înțelepciunea de a trăi 
în armonie cu semenii și cu natura personificată care îl înconjoară. Un cod etic, de conduită exemplară, guvernează 
cele două reprezentări şi ordonează relaţiile interumane precum și viața individului” (pag.21). 

Acum, în finalul acestor consideraţii, putem formula următoarea concluzie: cartea profesorului dr.Vasile Pistolea, 
intitulată Sărbători și datini la români , este una din cele mai frumoase și temeinice cărţi ale spiritualitaţii noastre 
creștine și, deopotrivă, ale culturii tradiționale române. 

Calea, Adevărul și 
Viaţa 


Sub raza magică a stelei și-n cor de îngeri S-a născut 
Lumina lumii, Împăratul făr' de sfârșit și de-nceput. 
Dar întrupându-se Cuvântul, n-a poposit într-un 


palat, 


Ci în sălaș umil, în iesle, venit-a Pruncul înfășat. 
Și magii | s-au închinat, 
Când L-au aflat. 


E Fiul cel trimis de Tatăl să fie Calea spre lumină, 
Să-ntruchipeze Adevărul și Viaţa veșnică, deplină. 
Este lisus, Fiul Mariei, pe Care Maica Sa-L veghează, 
lar steaua nașşterea-l vestește și locul sfânt îl lumi- 


nează. 


Din ceruri coboară lumină 
Şi pace divină. 


El este Calea cea curată urcând către dumnezeire, 
Sublima Cale a iubirii ce-nalță omeneasca fire. 

Cu EI alături, călătorul nu se va rătăci vreodată, 

Căci mâna-l călăuzitoare prin neguri drumul i-l arată. 
E Calea dreaptă, drum sfinţit 

Și împlinit. 


Va crește-n lume legea nouă cu Pruncul Care S-a 


născut; 


Păstorii au venit să-L vadă și-ngenunchind, L-au 


cunoscut. 


Cum răsăritul ne deschide măreţe zări când îl vedem, 
Se-nalţă falnic Adevărul din staulul din Betleem. 

E Adevărul viu şi sfânt, 

Într-un Cuvânt. 


Și bucuroși au mers păstorii, vestind în faptul dimineţii 
Că-n Betleemul din ludeea S-a pogorât DomnulVieţii. 
Precum în razele de soare întreaga fire se răsfață. 

Ce-i ce-L urmează fără preget, de vor muri, avea-vor 


viaţă. 


Viaţă fără de apus, 
Cum Ela spus. 


MARIA ANIA 


Omule, nu uita 


Omule de pe pământ 

Nu uita de Cel Preasfânt, 

De Cel care te-a creat 

Când din pământ ţărână a luat 

Şi chip a modelat, 

lar apoi suflare de viață ţi-a dat. 

Şi din marea Sa bunătate 

Ţi le-a dat ţie pe toate (cele create). 
A Mea poruncă s-ascultați 

Ca în rai mereu să staţi, 

Să nu mâncaţi din roada pomului 
Cunoștinţei binelui şi răului. 

Dar, tu omule ai uitat 

De porunca Celui ce te-a creat, 
Dumnezeu te-a pedepsit 

Și din rai te-a izgonit, 

Apoi zece porunci ţi-a dat 

Să te ferească de păcat, 

Şi pe Fiul Său l-a trimis 

Ca să-ți deschidă raiul cel închis 

Și El ţi-a vorbit de Dumnezeu 

Să păzești poruncile Lui mereu 

Ca fericirea cea veșnică s-o dobândeşti 
Şi raiul să-l moștenești. 

Dar, tu, omule plin de mândrie 
Legi faci pe plac să-ţi fie, 

Nu-ţi pasă de porunca lui Dumnezeu 
Ci spui: dreptul omului să fie mereu. 
Omule plin de păcat 

Unde-i dreptul Celui ce te-a creat 
Întâi pune dreptul lui Dumnezeu 
Și după ele să-ţi faci legile mereu, 
Ca să fie bune și de folos. 

Şi te mântuiești întru Hristos. 


Protosinghel MIHAIL DUMA 

ACTUALITATEA BISERICEASCĂ 


Praznicul Naşterii Domnului la Timișoara și Lugoj 

De praznicul Nașterii Domnului, 25 decembrie, mii de credincioși bănăţeni au venit la Catedrala mitropolitană 
„Sfinţii Trei lerarhi” din Timişoara, pentru a participa la Sfânta Liturghie oficiată de Înaltpreasfinţitul Părinte loan, Arhi- 
episcopul Timișoarei și Mitropolitul Banatului, 
împreună cu un sobor de preoți şi diaconi. Pe 
lângă numărul mare de credincioși, la slujbă au 
participat și reprezentanţi ai autorităţilor locale. 

La final, Mitropolitul Banatului a rostit un 
cuvânt de învățătură, în care a vorbit despre 
| noua cultură și civilizație hristică adusă în 
lume, prin nașterea Fiului lui Dumnezeu. După 
Dumnezeiasca Liturghie, la reședința mitro- 
politană, a avut loc recepţia oficială, la care 
au participat reprezentanţii cultelor religioase 
din Banat, reprezentanții autorităţilor locale și 
judeţene, personalităţi ale vieţii culturale pub- 
lice din Timișoara, academicieni, clerici, Giotesaiuiversitai scriitori, reprezentanţi ai Uniunii Artiștilor Plastici din 
România și membri Corului Catedralei mitropolitane, care au interpretat mai multe colinde tradiționale românești. 

X* 


A doua zi de Crăciun, 26 decembrie, la sărbătoarea Soborului Maicii Domnului, parohia „Adormirea Maicii Dom- 
nului” din Lugoj a marcat împlinirea a 250 de ani de la construcţia şi sfinţirea sall iure pie istoric din urbea de 
pe Timiș. La bucuria comunităţii parohiale a par- 
ticipat şi Înaltpreasfinţitul Părinte loan, Arhiepis- 
copul Timișoarei și Mitropolitul Banatului, care a 
săvârşit Sfânta și Dumnezeiasca Liturghie, încon- 
jurat de un sobor de preoți și diaconi. Din soborul 
slujitor au făcut parte părintele lonel Popescu, 
vicar eparhial, părintele loan Cerbu, protopopul 
Lugojului, protopopi din cadrul Arhiepiscopiei 
Timişoarei şi preoții slujitori ai parohiei. Pe lângă 
numărul mare de credincioşi lugojeni, la slujbă au | 
participat şi reprezentanţi ai autorităţilor locale și 
judeţene, dar și reprezentanţi ai cultelor religio- 
ase din municipiul Lugoj. La momentul potrivit, 
foarte mulți credincioși şi copii s-au împărtășit cu BB h 
Sfintele Taine. Răspunsurile liturgice au fost date de Corul ,„lon Vidu”al parohiei, condus de prof. Alina Bogoevici. 

În cadrul slujbei euharistice s-a oficiat Slujba Parastasului pentru ctitorii şi toţi slujitorii şi ostenitorii monumen- 
talului locaş de cult, trecuţi la Domnul.În cuvântul de învăţătură, rostit la finalul Sfintei Liturghii, Înaltpreasfinţitul 
Părinte Mitropolit loan a vorbit credincioșilor prezenți despre specificitatea noului eon hristic, inaugurat odată cu 
nașterea Fiului lui Dumnezeu. La ceas aniversar pentru parohia lugojeană, părintele prof. dr. Vasile V. Muntean, 
slujitor în cadrul acestei parohii, a lansat monografia „Biserica-monument istoric <<Adormirea Maicii Domnului>> 
din Lugoj. 250 de ani de la sfințire”, apărută la Editura Partoş a Arhiepiscopiei Timişoarei. Într-o grafică excepţională, 
scrierea-album oferă celor interesaţi, pe lângă reperele istorice ale monumentului istoric de arhitectură și artă - 
biserica fiind considerată cea mai însemnată ctitorie românească în stil baroc din Banat - și informaţii preţioase 
atât despre cadrul discronic al localității Lugoj, cât şi despre viaţa spirituală lugojeană, atestată documentar încă 
din anul 1334 când, în tabloul zeciuielilor papale, Lugojul era cuprins ca parohie în arhidiaconatul caransebeșean. 
La împlinirea a 250 de ani de la construcţia și sfinţirea bisericii, părintele paroh loan Cerbu a acordat, în semn 
de recunoştinţă, membrilor Consiliului parohial, dar şi tuturor binefăcătorilor, plachete aniversare şi diplome de 
apreciere, pentru râvna și munca depusă în slujba Bisericii lui Hristos. 

Ziua Naţională a României, la Timişoara 


De Ziua Naţională a României, 

1 decembrie, în capitala Banatului, 
s-au desfăşurat o serie de manifestări 
"| religios-militare, la care au participat 
oficialități ale oraşului, reprezentanţi 
ai administraţiei publice naţionale, 
judeţene şi locale, veterani de răz- 
boi, reprezentanţi ai mai multor gar- 
nizoane militare, organizaţii politice 
şi apolitice, dar şi mii de timişoreni. 
ii Manifestările au debutat în faţa Pre- 
fecturii Judeţului Timiş şi a Consiliului 
Judeţean, de pe bulevardul Revoluţiei 
din Decembrie 1989, cu intonarea 
1 Imnului de Statal României, după care 
Rd = 1 a urmat ceremonialul religios, oficiat 

de înaltpreasfinţitul Părinte loan, Arhiepiscopul Ti ale daai și Mitropolitul Banatului, înconjurat de un sobor de preoți. 
În cadrul acestuia, soborul slujitor a înălţat rugăciuni pentru odihna sufletului tuturor eroilor, ostașilor şi luptăto- 
rilor, din toate timpurile, căzuți pe câmpurile de luptă pentru întregirea nemului și apărarea credinţei strămoșești. 

După ceremonialul religios, prefectul Judeţului Timiș, Mircea Băcală, a dat citire mesajului transmis de prim- 
ministrul României, Dacian Cioloş, adresat cu ocazia sărbătorii Zilei Naţionale. A urmat, apoi, tradiționala paradă 
militară, în cadrul căreia au defilat, în acordurile fanfarei militare a Brigăzii 18 Infanterie Banat”, cadre din Ministerul 
Apărării Naţionale, Ministerul Afacerilor Interne, Serviciul Român de Informaţii, Inspectoratul Județean pentru 
Situaţii de Urgenţă, Poliţia de Frontieră, Penitenciarul Timişoara, precum și Direcţia Poliţiei Locale a municipiului 
Timişoara. Ceremonia militară s-a încheiat cu prezentarea onorului Brigăzii 18 Infanterie „Banat”. 

În continuare, în holul Consiliului Judeţean Timiş, a fost vernisată expoziţia: „Voluntarii Marii Uniri. Ardeleni, 
bănăţeni, crișeni, maramureșeni și bucovineni în armata română în anii Primului Război Mondial”. Expoziţia, dedicată 
Marii Uniri de la Alba lulia din 1918, a fost organizată de Muzeul Bucovinei, Muzeul Maramureșului-Sighetul Marmaţiei 
şi Arhiva Ministerului Apărării Naţionale. Manifestările dedicate Zilei Naţionale au continuat, în Piaţa Victoriei, cu 
un spectacol folcloric, ce a marcat deschiderea târgului de Crăciun și a iluminatului festiv de sărbători. 


Lucrările Sfântului Sinod, la Patriarhie 

În ziua de 16 decembrie, în Sala 
Sinodală din Reşedinţa Patriarhală, sub 
președinția Preafericitului Părinte Patri- 
arh Daniel, a avut loc ședința de lucru 
a Sfântului Sinod al Bisericii Ortodoxe 
Române, în cadrul căreia au fost luate 
următoarele hotărâri: 

- Alegerea Preasfinţitului Arhiereu- 
vicar lustin Sigheteanul în postul de 
Episcop al Episcopiei ortodoxe române 
a Maramureșului și Sătmarului. 

- În efortul constant de îmbunătăţire € 
a calităţii orelor de Religie a fost elaborat proiectul de programă școlară la disciplina Religie pentru gimnaziu, isajizat 
de către Grupul de lucru pentru disciplina Religie — cultul ortodox. Sfântul Sinod a luat act de acest fapt și a aprobat 
ca Sectorul teologic-educaţional al Administraţiei Patriarhale să continue demersurile pentru realizarea programelor 
școlare la Religie - cultul ortodox, pentru ciclul liceal. 

- În cadrul aceleiaşi şedinţe sinodale s-a luat în discuţie problema comercializării ilegale a calendarelor bisericești, 
a cărţilor, a lumânărilor şi a obiectelor de cult contrafăcute, fiind semnalate o serie de situaţii în care au fost prinşi 
comercianţi care vindeau calendare și lumânări contrafăcute. Existenţa unor asemenea situaţii încalcă prevederile 
legale (Legea nr. 103/1992 privind dreptul exclusiv al cultelor religioase pentru producerea obiectelor de cult), precum 

şi reglementările statutare ale Bisericii Ortodoxe Române, bazate pe autonomia cultelor garantată de Constituţia 
României, art. 29, alin 3. 

- Hotărârea Sfântului Sinod este ca lumânările, calendarele bisericești, cărţile și obiectele de cult să fie achiziţionate 
de la magazinele bisericești, deoarece fondurile obținute astfel de Biserică sunt folosite pentru întreţinerea și repa- 
raţia lăcașurilor de cult și pentru susţinerea activităţilor culturale și sociale ale parohiilor. De asemenea, se evită 
evaziunea fiscală practicată de comercianții ilegali. 

- Sfântul Sinod a luat act de publicarea hotărârii Marii Camere a Curţii Europene a Drepturilor Omului în cauza 
Parohia Greco-Catolică Lupeni și alții împotriva României. În ansamblul acesteia, hotărârea confirmă criteriul voinţei 
majorității credincioşilor în privinţa restituirii lăcașurilor de cult. 

- În perspectiva deja anunţată a anului 2017-„Anulomagial al sfintelor icoane, al iconarilor şi al pictorilor bisericești” 
și „Anul comemorativ Justinian Patriarhul și al apărătorilor Ortodoxiei în timpul comunismului” — Sfântul Sinod a apro- 
bat completarea programului-cadru naţional bisericesc cu un capitol suplimentar, și anume: „Sfântul Evanghelist 
Luca, Sfântul loan Damaschin și Sfântul Teodor Studitul sunt figuri emblematice ale anului omagial al sfintelor icoane, 
al iconarilor și al pictorilor bisericești”. Diploma și medalia anului omagial 2017 vor fi oferite persoanelor care pro- 
movează valorile perene ale picturii autentice bisericești. 

De asemenea, Sfântul Sinod a aprobat crearea medaliei comemorative și a diplomei „Justinian Patriarhul şi 
apărătorii Ortodoxiei în timpul comunismului”. Acestea vor fi oferite persoanelor care au ilustrat în mod deosebit 
tematica anului comemorativ 2017 (Biroul de Presă al Patriarhiei Române). 


Comemorarea eroilor Revoluţiei din Decembrie 1989 

| În ziua de 17 decembrie, la catedrala 
mitropolitană din Timişoara a fost oficiată 
slujba de pomenire a eroilor Revoluţiei din 1989, 
„ care au luptat pentru demnitatea și libertatea 
“ noastră ca popor. La eveniment a participat 
Înaltpresfinţitul Părinte loan, Mitropolitul 
Banatului care a oficiat slujba Parastasului în 
memoria eroilor căzuţi în decembrie 1989, 
alături de un sobor de preoţi si diaconi de la 
Centrul eparhial şi catedrala mitropolitană. 
De asemenea, au participat oficialități locale 
şi judeţene, numeroși revoluționari, membri 
ai familiilor celor ucişi în Revoluţie, asociaţii și 
fundaţii, care prin activitatea lor permanetizează 
memoria celor care și-au dat viaţa în decembrie 
ză, 1989 pentru noi cei de azi. 

După slujba astizauluj Înaltpreasfinţitul Părinte foii a rostit o alocuţiune în care a evidenţiat jertfa, dragostea 
de ţară și credinţa eroilor din decembrie 89, apoi au fost depuse coroane la Monumentului Crucificării din fața 
catedralei mitropolitane. Totodată, la Cimitirul Eroilor din Calea Lipovei, Cimitirul Săracilor din Calea Lipovei, reprez- 
entanţi ai municipalităţii, ai asociaţiilor şi fundațiilor de revoluționari au depus coroane şi au păstrat momente de 
reculegere în memoria celor căzuţi în Revoluţia din 1989. 


Aniversarea corului „Doina Banatului” la parohia Timişoara losefin 

Duminică 11 decembrie, Parohia Timișoara losefin a marcat 85 de ani de existență a Corului parohial „Doina 
Banatului”, dar și 85 de ani de cântare corală continuă. La acest moment aniversar deosebit a participat și 
Înaltpreasfinţitul Părinte loan, Arhiepiscopul Timişoarei și Mitropolitul Banatului, alături de sutele de credincioși, 
în biserica cu hramul, Nașterea Maicii Domnului”, la Sfânta Liturghie oficiată de un sobor de preoţi și diaconi, condus 
de părintele paroh lonel Popescu. În cadrul slujbei euharistice s-au înălţat rugăciuni de binecuvântare și iertare a 
păcatelor pentru toți membrii (actuali și trecuţi la Domnul) corului parohiei. Frumoasele și armonioasele răspunsuri 
liturgice au fost date de Corul Filarmonicii Banatul din Timișoara, condus de maestrul losif Todea. 

La finalul Dumnezeieştii Liturghii, Înaltpreasfinţitul Părinte Mitropolit loan a rostit un cuvânt de învăţătură, în 
cadrul căruia a explicat paragraful scripturistic de la evanghelistul Luca 14, 16-24, fragment ce relatează pilda celor 
chemaţi la cină. În continuare, părintele paroh a prezentat momentele importante din viaţa şi activitatea litur- 

A gico-misionară a Corului „Doina Banatului”, unul 
dintre puţinele coruri parohiale cu o existenţă de 
i aproape nouă decenii. 
Potrivit unei vechi tradiţii a corurilor din Banat, 
"la ceas aniversar și în prezența membrilor corului 
sărbătorit, Mitropolitul Banatului a binecuvân- 
k tat steagul Corului „Doina Banatului” Totodată, 
monahia Varvara (prof. Doina Seracin) — care a și 
dirijat pentru o vreme acest cor, activând în cadrul 
acestuia, fără întrerupere, aproximativ 60 de ani 
„— a înmânat steagul membrilor actuali ai corului, 
păstrându-se, astfel, frumoasa legătură dintre 
Ij “E generaţii. Momentul aniversar s-a încheiat cu un 
. frumos spectacol de colinde, susţinut de Corul 
„Doina Banatului”, dirijat de prof. Nicolae Florin Sinzari: La final, în semn de recunoștință și apreciere, toţi membrii 
corului au primit, din partea parohiei și a Chiriarhului Banatului, acte de cinstire. 


La sărbătoarea Sfântului lerarh Nicolae, 
Arhiepiscopul Mirelor Lichiei, Înaltpreasfinţitul 
Părinte loan, Arhiepiscopul Timişoarei și 
Mitropolitul Banatului, a participat la Sfânta 
Liturghie de la biserica parohiei Timişoara 
Nord, din incinta Universităţii de Ştiinţe | 
Agricole şi Medicină Veterinară a Banatului 
„Regele Mihai | al României” din Timișoara, 
care și-a sărbătorit ocrotitorul spiritual. La 
slujba de hram, oficiată de un sobor de preoți 
și diaconi, au participat rectorul Universităţii, 
decani, cadre universitare, studenţi și un 
număr mare de credincioși timişoreni. 
Răspunsurile liturgice au fost date de Corul 
bizantin „Sfântul lerarh Nicolae” al Facultăţii de Litere, Istorie și Teologie din Timişoara. 

În cuvântul de învățătură adresat credincioșilor prezenţi, Înaltpreasfinţitul Părinte Mitropolit loan a vorbit despre 
viaţa Sfântului Nicolae, marele făcător de minuni. 

După cuvântul de învățătură, părintele paroh Romeo lonuţ Dumitraşcu a mulțumit Părintelui Mitropolit loan 
pentru bucuria adusă comunităţii parohiale de a fi împreună cu ei la hramul parohiei. La final, Chiriarhul Banatului 
a apreciat frumoasa și rodnica colaborare dintre Universitate și Biserică, dar și dragostea credincioșilor pentru casa 
lui Dumnezeu, felicitându-i, totodată, pe toți cei care poartă numele marelui ierarh. 


De mai bine de două decenii, Mitropolia 
Banatului, Consiliul Judeţean Timiş şi Centrul de 
Cultură şi Artă organizează, la Timişoara, în preajma 
praznicului Nașterii Domnului, Alaiul Colindătorilor”. 
La această manifestare participă zeci de fanfare, 
formații și grupuri de colindători din județul Timiş 
şi din Banatul sârbesc. 

Miercuri, 21 decembrie, sute de colindători în 
porturi tradiționale au vestit Naşterea Domnului la LR 
Centrul eparhial din Timişoara, unde au fost primiţi |. 
de Înaltpresfinţitul Părinte loan, Arhiepiscopul 
Timişoarei şi Mitropolitul Banatului, împreună cu 
preoţii şi colaboratorii de la Centrul Eparhial. 

Cetele de colindători au pornit colinda de la „Centrul de Cultură şi Artă” din Piaţa Libertăţii din Timişoara, apoi 
s-au deplasat la Prefectura Timiş şi Consiliul judeţean. 

În cadrul Alaiului Colindătorilor au participat următoarele formaţii: Ansamblul Profesionist Banatul, Grupul 
Vocal al Școlii de Artă Timişoara, coordonat de Georgiana Necșa și Grupul Vocal al Școlii de Artă Timişoara, coor- 
donat de lasmina lova, Grupul de dubași de la Pietroasa, Curtea și Tomeşti, Ansamblul Ghiocelul din Giroc, Corul 
din Criciova, Ansamblul Izvorașul din Buziaș, Grupul vocal din Periam, Corul Institutului Cultural al Românilor din 
Voivodina, Serbia (Torac), Fanfara Pro Amiciţia, Grupul vocal din Coștei, Grupul vocal de copii din Urseni, Grupul 
vocal din Buziaş, coordonat de Liliana Savu Badea. 


Festivalul de colinde „Leru-i Doamne Ler” la Timişoara 

Catedrala mitropolitană Sfinţii Trei ler- 
arhi” din Timișoara a răsunat, Duminică 18 
decembrie, în prezenţa Înaltpreasfinţitu- 
lui Părinte loan, Mitropolitul Banatului, de 
glasul cetelor de colindători. În această 
perioadă premergătoare marelui praz- 
nic al Naşterii Domnului, Catedrala din 
Timișoara, monument de artă pentru arhi- 
tectura, pictura şi sculptura ei, a găzduit 
cea de-a doua ediție a Festivalului coral 
de colinde „Leru-i Doamne Ler”. La acest 
eveniment muzical și spiritual deopotrivă 
au participat clerici de la Centrul eparhial, 
preoți și un număr impresionant de tineri 
şi credincioși. Prin bogata lor tematică teogonică și teologică, colindele au transpus auditoriul în atmosfera feerică 
şi duhovnicească, mijlocind întâlnirea omului cu Pruncul lisus, Dumnezeul-înomenit. Moderatorul evenimentului 
a fost părintele Zaharia Pereș, consilier cultural al Arhiepiscopiei Timişoarei. 

La această ediţie a festifalului de colinde au participat cinci formaţii corale, reprezentative pentru Arhiepisco- 
pia Timișoarei şi nu numai. Au susținut recitaluri Corul Catedralei Mitropolitane din Timişoara, condus de pr. Dan 
Dragomir, Corul,Învierea”al Parohiei Ortodoxe Române din Foeni, condus de pr. Nicolae Strizu, Corala bărbătească 
„Epifania” din Timișoara, dirijată de prof. Nicolae Florin Șincari. Printre invitaţi s-a numărat Corul de copii „Cantanti” 
şi Corul cadrelor didactice „Raspevani profesori” din Vârşeţ (Serbia), condus de Marina Kliska. În semn de gratitu- 
dine și apreciere, toate corurile participante au primit, din partea Arhiepiscopiei Timișoarei, câte o diplomă de 
participare, dar şi daruri. 

La final, Înaltpreasfinţitul Părinte Mitropolit loan a rostit un cuvânt de învăţătură, în care a vorbit despre 
specificitatea colindelor româneşti. 


Festivalul de colinde „Vestim Naşterea” la Lugoj 

Joi, 15 decembrie, la Biserica „Adormirea 
Maicii Domnului” din Lugoj a avut loc a XIV-a 
ediţie a Festivalului, Vestim Nașterea”. Evenimen- 
tul a reunit în acest an 25 de grupuri vocale, dar 
și interpreţi individuali de la şcolile şi liceele din 
orașul de pe Bega şi împrejurimi, coordonaţi 
i de preoți și profesorii de religie. Evenimentul 
devenit tradiţie pentru lugojeni, a adunat în 
biserica parohială „Adormirea Maicii Domnu- 
lui”, numeroși elevi, profesori, părinţi și clerici din 
cuprinsul protopopiatului Lugoj. Manifestarea a 
fost organizată de Cercul profesorilor de Religie 
Lugoj cu sprijinul Protopopiatul Ortodox Lugoj, 
| prin implicarea profesorului Vasile Gondoci de la 
Colegiul Naţional „Iulia Hașdeu” La întâlnire a participat pr. loan Cerbu, protopopul Lugojului și pr. Sorin Lungoci, 
consilier la Sectorul învăţământ şi activităţi cu tineretul, care a transmis celor prezenţi binecuvântarea, felicitările 

si toate gândurile de bine din partea ierarhilor Arhiepiscopiei Timişoarei. Formaţiile vocale ale copiilor, școlarilor și 
tinerilor şi interpreţii individuali de la instituţiile de invățământ și parohiile înscrise la festival au încântat audiența 
prin intonarea colindelor tradiţionale, introducând toţi participanţii în atmosfera de sărbătoare a praznicului Nașterii 
Mântuitorului lisus Hristos. În încheiere, Corala,Filaret Barbu”a Protopopiatului Ortodox Român din Lugoj, condusă 
de pr. Cristian Cerbu a susținut un recital de colinde. La finalul concertului, pr. loan Cerbu, protopopul Lugojului, a 
mulțumit celor care au luat parte la acest eveniment deosebit din viaţa cultural-bisericească a municipiului Lugoj, 
care a avut ca mesaj transmiterea colindelor și a tradiţiilor românești copiilor și tinerilor din această parte a Banatului. 


Colindători la Spitalul Judeţean din Timişoara 

= my Devenită tradiţională, întâlnirea cu colindăto- 
rii în amfiteatrul Spitalului Judeţean Clinic de 
Urgenţă din Timișoara a prilejuit un moment de 
bucurie copiilor personalului medical, cu ocazia 
sfintelor sărbatori de Crăciun. 

În ziua de 19 decembrie, în prezenţa Înaltpreas- 
finţitului Părinte loan, Mitropolitul Banatului au 
colindat, corul Facultăţii de Teologie din Timișoara, 
dirijat de diac. lect. univ. lon-Alexandru Ardereanu, 
grupul de copii al angajaţilor unităţii medicale și 
Corul Lyra. Prezenţa lui Moș Crăciun a sporit bucu- 
ria în sufletele celor mici, cărora“Mosșul”le-a oferit 
dulciuri şi jucării, apreciate aşa cum se cuvine de 
micuţii colindători și de ceilalţi copilași. 

Alături de darurile pe care conducerea spita- 
lului le-a oferit copiilor prezenţi, Galeria de Artă Jekza din Timişoara a dăruit instituţiei o lucrare a artistului Sorin 
Scurtulescu, iar Înaltpreasfinţia Sa, a primit, de asemenea, o lucrare realizată de artist în anul 2011, cu prilejul unui 
pelerinaj în Sfântul Munte Athos. 

La finalul întâlnirii Înaltpreasfinţitul Părinte Mitropolit loan a adresat un cuvânt de mulţumire tuturor medicilor 
care se jerfesc de mai bine de patru decenii, pentru cei aflaţi în suferință, în această unitate medicală, reprezentativă 
pentru vestul țării și a binecuvântat pe toţi cei prezenți. 


Zi importantă la Liebling 

Ziua de 18 decembrie a fost o zi încărcată de emoţii pentru 
creștinii ortodocși din comuna Liebling, şi asta pentru că Sfânta 
Liturghie a fost săvârşită de trei slujitori ai Domnului şi anume: 
Protopopul loan Prisăceanu din cadrul Protopopiatul Deta, Preot & 
paroh Irimia Oancea - din cadrul bisericii ortodoxe Liebling şi 
Preotul lonuţ Dănuţ Mania, care până nu demult a fost preot în 
satul Cerna. 

A fost o zi deosebită și pentru că, la sfârșitul Sfintei Liturghii, 
Părintele Protopop i-a adresat Părintelui Irimia Oancea, care 
având vârsta de 65 de ani a intrat în pensie, cuvinte frumoase și 
mulțumiri pentru întreaga activitate desfășurată în cei 32 de ani 
petrecuți în Parohia Ortodoxă din Liebling iar Părintelui lonuţ | 
Dănuţ Mania i-a urat bun venit în aceeași parohie, în calitate de | 
preot paroh. Părintele protopop a înălţat rugăciuni către Bunul 
Dumnezeu, ca să-l însoțească pe noul preot în misiunea care o 
are, aceea de a duce la bun sfârșit ridicarea noii biserici. De ase- 
menea Părintele protopop a adresat câteva cuvinte, creștinilor 
prezenţi în număr mare, referindu-se la faptul că întreaga comu- 
nitate trebuie să i se alăture preotului, pentru a duce la bun sfârșit 
lucrarea începută. 

„În fiecare parohie, - spune scriitorul francez Alphonse de 
Lamartine - este un om care este al tuturor; este chemat ca martor, ca sfătuitor ori ca reprezentat în toate actele 


22 Învierea 


cele mai solemne ale vieţii, care ia pe om de la sânul mamei sale și nu-l lasă decât la mormânt, care binecuvin- 
tează ori sfințește leagănul, nunta, patul morţii și sicriul; un om pe care copilașii se obișnuiesc a-l iubi, a-l venera 
și a se teme firește de el; pe care chiar necunoscuţii îl numesc părinte; la picioarele căruia creștinii merg și depun 
mărturisirile lor cele mai intime; un om care prin starea lui este mângâietorul tuturor nenorocirilor sufletelor şi ale 
trupurilor; mijlocitor obligat între bogăţie și sărăcie, care vede pe cel sărac și pe cel bogat bătând la ușa sa, rând 
pe rând; cel bogat pentru a-l lăsa milostenia în ascuns, cel sărac pentru a o primi fără a se rușina, care nefiind de 
nici o treaptă socială, ţine deopotrivă la toate clasele: la clasele de jos prin modestia și simplitatea vieţii; la clasele 
înalte prin educaţia, știința și înălţimea sentimentelor, ce inspiră și recomandă o religie a iubirii de oameni; un 
om, în fine, care știe toate, care are dreptul de a spune toate și al cărui cuvânt cade de sus asupra inteligenţelor și 
asupra inimilor cu autoritatea unei misiuni dumnezeiești. Acest om este preotul”. 

Mă regăsesc în cuvintele citate mai sus, spun asta pentru că l-am cunoscut de mică pe Părintele Oancea și am 
crescut atât fizic, cât şi spiritual în biserica ortodoxă din Liebling, și vreau pe această cale să fiu “purtătorul de cuvât 
scris” al credincioșilor din biserica ortodoxă și să-i mulțumesc părintelui pentru tot ce a putut face pentru noi toţi. 
Pe Părintele Dănuţ lonuţ Mania îl asigur că noi, toţi creştinii ortodocşi, îl susţinem cum putem mai bine în vederea 
îndeplinirii acestei doriri a noastre, a tuturor și anume, finalizarea noii biserici ortodoxe. 

Închei, prin a le dori preoţilor noștri sănătate și putere, să ne însoţească și să ne îndrume pe calea cea dreapta, 
și așa cum frumos spunea Părintele protopop,„un preot nu iasă niciodată la pensie, el rămâne întotdeauna slujitorul 
Domnului și al oamenilor” (Elena-Delia Năstasă). Foto: Denisa Leţ și Claudia Cîmpan 


Taina Sfântului Maslu la parohia Folea 


Duminică 4 decem- 
brie a fost oficiată Taina 
Sfântului  Maslu de 
obşte în parohia Folea, 
protopopiatul Deta. 

Săvârșirea Sfintei 
Taine a Maslului încheie 
o zi de pregătire a 
hramului bisericii 
parohiale din localitatea 
timişeană, „Sfântul 
lerarh Nicolae” După 
spusele P. C. Părinte 
loan Sălvan, parohul 
locului, Duminica 
premergătoare 
hramului a avut o 
semnificaţie deosebită: 
a fost ziua în care mai 
mulți copii şi credincioşi 
s-au mărturisit și cuminecat cu Trupul și Sângele Domnului, apoi au participat la Taina vindecării trupești și sufletești, 
care este Sfântul Maslu. 

În cadrul Tainei au slujit P. On. Păr. loan Prisăcean, protopopul Detei, P.C. Păr. Vasile Bica, Achim Miloş (parohia 
Denta), Oliviu Crișan (Maternitatea Al. Odobescu), loan Sălvan (parohul locului), Dragan Giurgiev (parohia Voiteg), 
Sebastian Andrei Petrescu (parohia Percosova) și Valentin Bugariu (parohia Birda). 

Cuvântul de învăţătură a fost susținut de P. On. Păr. Protopop care a scos în evidenţă trăirea credinţei creștine. 
Pornind de la suferinţa femeii gârbove, pericopă evanghelică citită în Dumnica a XXX-a după Rusalii, a fost dată 
ca mărturie şi punere în practică a minunii, desprinderea de cele trupeşti și urmarea lui Hristos în duh și în adevăr. 
Cele mai bune exemple au fost în această perioadă cele două zile de praznic: pomenirea Sfântului Apostol Andrei, 
predicatorul Evangheliei la români şi Ziua Naţională, ca zi a unității și demnităţii poporului nostru adunat în jurul 
Patriei și al Bisericii Ortodoxe. 

Credincioşii şi clericii s-au rugat lui Dumnezeu pentru sănătate, au ascultat faptele relatate de Sfintele Evan- 
ghelii, iar apoi s-au împărtășit cu toţii de harul Sfântului Duh. 

Duminică, 4 de- 
cembrie, în parohia 
” Lugoj V - Cotu Mic, 
a avut loc o nouă 
întrunire a preoţilor 
din orașul de pe 
Timiș. Cu acest prilej, 
clericii prezenţi au 
oficiat Taina Sfântu- 
lui Maslu în biserica 
aflată în construcţie 
cu hramul „Adormi- 
rea Maicii Domnu- 
lui”, la care au luat 
parte foarte mulți 
credincioși ai paro- 
| hiei. Alături de pr. 
loan Cerbu, proto- 
popul Lugojului au 
slujit pr. paroh Alin 
Vărzaru, pr. Nicolae 
Ciucure, de la paro- 
hia „Învierea Domnului” - Lugoj II, pr. Cristian Narcis Tiron, de la parohia Victor Vlad Delamarina, pr. Radu Mihail 
Copil, de la parohia Jena, pr. lon Last, de la parohia Cireșu și pr. Florin Avram de la parohia Visag. La finalul slujbei, 
pr. Alin Vărzaru a rostit un cuvânt de mulţumire pentru clericii și credincioșii care au participat la acest eveniment 
desfășurat în parohia sa, iar toţi cei prezenţi au fost unși cu untdelemn sfinţit. 


Înziua de 6 decembrie, copiii de la Grădiniţa din cartierul timişorean Aeroport au participat, împreună cu doamnele 
educatoare, la invitaţia preotului paroh Ștefan Marcu, la Sfânta Liturghie săvârșită cu ocazia praznicului Sfântului 


lerarh Nicolae. În Ţ! | 53 Ă 


cadrul Sfintei Liturghii 
toți  copilașii s-au 
împărtășit cu Trupul 
şi Sângele Domnului, 
după care au primit 
daruri pregătite 
de către Comitetul 
parohial. O atmosferă Mă 
de sărbătoare a cuprins 
biserica parohială, 
iar bucuria, pacea și 
speranţa s-au regăsit în 
sufletele tuturor celor 
prezenţi. Deşi este 
cea mai mică parohie 
a urbei, aici se arată o 
grijă deosebită față de 
copii, de remarcat fiind 
că există o legătură deja statornicită între preotul paroh Ștefan Marcu și conducerea grădiniţei aflată pe raza 
parohiei Timișoara Aeroport. 


24 Învierea 


În Sala „Capitol” a Filarmonicii 
Banatul din Timișoara a avut 
loc în ziua de 17 decembrie un 
concert tradițional de colinde, 
susținut de Corul Prologos 
al Școlii Gimnaziale „Sfântul 
Antim Ivireanul” si al Grădiniţei 
„Troița” din Timisoara. Programul 
manifestărilor a cuprins mai 
multe colinde, interpretate atât 
de copiii de la grădiniţă, împreună 
cu cei din clasele primare, cât și de 
copiii de la gimnaziu. Un moment 
deosebit l-a constituit Corul de părinţi Prologos şi Corul de fete al Liceului Teoretic,„Traian Vuia” din Făget. La final, 
toate corurile participante, prin cântul și portul popular, au încântat auditoriul printr-un program de colinde, prin 
care au transmis bucuria specifică perioadei Crăciunului. 

La eveniment au participat clerici, profesori, elevi, studenți, dar și părinţii și apropiţii copiilor de la cele două 
unități de învățământ organizatoare. Fiecare participant, prin achiziționarea biletului, a primit în dar și albumul 
de colinde autentice romanesti „Ce Soare răsare! CD-ul cuprinde 14 colinde culese, cu mare atenţie, din bogata și 
valoroasa moștenire a neamului nostru. Frumoasele cântări tradiționale reprezintă poate cele mai autentice trăiri 
muzicale ale sufletului poporului român, fiind un album unic ce aduce, cu siguranţă, multă bucurie în numeroase 
familii în preajma marelui praznic al Naşterii Domnului. 


Parohia Giarmata Vii a organizat sâmbătă, 17 decermprie, în biserica cu hramul „Naşterea Maicii Domnului” 
evenimentul cultural-spiritual i i 
„Din an în an - în așteptarea 
Naşterii Domnului”. Manifes- 
tările prilejuite de acest eve- 
niment au debutat cu Slujba 
de Te Deum, continuând cu 
Slujba  Parastasului pentru 
preotul bănăţean și dască- 
lul de teologie Aurel Jivi, la BE 
împlinirea a 14 ani de la tre- 4 
cerea sa la Domnul. Progra- 
mul manifestărilor a cuprins 
şi concertul de colinde „Din 
an în an', ajuns la a XI-a ediţie. 
Cinci coruri au susținut un 
spectacol de colinde şi cân- şi 
tări tradiţionale românești, 
transmițând credincioşilor din Giarmata Vii vestea nașterii Mântuitorului lisus Hristos. 

În continuare a avut loc şi prezentarea următoarelor cărți: Pr. Vasile Suciu, Din an în an — 77 de colinde și 7 scenete 
religioase; Pr. prof. dr. Aurel Jivi, Curs de Istorie Bisericească Universală; Pr. Vasile Suciu, Cum ne comportăm în biserică. 

Evenimentul cultural-spiritual de la Giarmata Vii a cuprins și vernisajul expoziţiei de pictură pe sticlă „Icoana, 
fereastră spre cer”, stagiunea 2016. Expoziţia a cuprins mai multe lucrări, realizate în tehnica tradiţională de pictură 
pe sticlă de copiii din Giarmata Vii, sub îndrumarea profesoarelor Veronica Adorian (profesor de pictură) și Nicoleta 
Spătar (profesor de grafică), de la Liceul de Arte Plastice din Timişoara. În semn de apreciere și încurajare, toți copiii 
Cercului de pictură au primit din partea parohiei diplome și daruri. Expoziţia de icoane reprezintă încununarea 
muncii depuse în cadrul proiectului „Icoana, fereastră spre cer”, proiect iniţiat de părintele paroh Vasile Suciu, în 
parteneriat cu grădiniţa și Școala generală clasele I-IV din Giarmata Vii, Liceul de Arte Plastice din Timișoara și 
Primăria Ghiroda. 

Apărătorii Ortodoxiei din timpul regimului comunist, prăznuiţi la Ciacova 

Grupul Catehetic al Parohiei Cebza, a susţinut 
de sfintele praznice ale lunii decembrie, un spec- 
tacol de colinde în orașul Ciacova, răspunzând 
iniţiativei organizatorilor, de a reuni în prag de 
Crăciun, grupuri de colindători din satele apar- 
ţinătoare. 

În prima parte a programului, copiii claselor 
I-IV, au prezentat în versuri și poezii, o scurtă 
istorioară a postului pe care l-au străbătut timp 
de 40 de zile, în așteptarea praznicului Nașterii 
Domnului nostru lisus Hristos. Astfel, purtând pe 
mâini şi în inimi icoane frumos împodobite, au 
recitat poezii religioase închinate Maicii Dom- 
nului, Sfântului lerarh Nicolae şi altor sfinţi prăz- 
nuiţi în această perioadă, în nădejdea dobândirii. 
virtuţilor cerești spre plinirea celor pământești. 
După acest scurt moment, alături de colegii lor mai mari, din clasele V-XI, au interpretat frumoase colinde româ- 
nești. Cel mai emoţionant moment, a fost reprezentat de colindul „A venit ș-aici Crăciunul” interpretat de copii în 
memoria sfinţilor mărturisitori ai dreptei credinţe în temniţele comuniste. Într-un decor aparte, versurile colindului 
au fost însoţite de imagini care ne-au readus în suflete bucuria reîntâlnirii cu martirii neamului românesc: Părintele 
Arsenie Boca, Părintele Crăciun Opre, Părintele Ilarion Felea, Părintele Ilarion Argatu, Părintele Arsenie Papacioc, 
Părintele Iustin Pârvu, Valeriu Gafencu și mulţi alţii. 

La final, copiii au primit la randul lor colindători. Pe scenă, au urcat părinţii și bunicii lor, purtând și ei, la rândul 
lor, frumoasele straie populare românești. De data aceasta cu toţii, mici și mari, au reînnoit prin colind și voie bună, 
testamentul lăsat de cei mai înainte evocaţi: „, Poporul nostru este una cu Biserica, cu satul, una cu credinţa lui. Dacă 
nu era așa, eram de mult desființaţi"(Pr. lustin Pârvu). 


Ziua Naţională a României, la Birda 
ta E ee, pie me o cote De Ziua Naţională a României -— 1 
decembrie - la parohia Birda a fost ofi- 
ciată o slujbă de pomenire pentru eroii 
căzuţi pentru libertatea, unitatea şi 
independenţa poporului român din toate 
locurile și timpurile. Slujba a fost săvârșită 
+ la monumentele eroilor din filia Sân- 
george, atât la cel ridicat de români, cât 
şi la cel înălțat de comunitatea sârbească 
de aici. Au fost și anul acesta alături PC. 
Păr. Jivoin Maletici de la parohia ortodoxă 
sârbă Denta, precum și oficialităţile locale: 
viceprimarul comunei Birda, reprezentaţi 
3 i sus SI in, ai Poliţiei precum și mai mulţi angajaţi ai 

EA: Poe d a - Primăriei. Slujbe de pomenire au fost ofi- 
ciate și în localităţile: Berecuţa și Mănăstire, sate aparținătoare comunei. 


Tinerii din A.S.C.O.R. în misiune la parohia Leucușești 

Grupul psaltic A.S.C.O.R. Timișoara a participat duminică, 18 decembrie, la Sfânta Liturghie în parohia Leucușești, 
unde slujeşte părintele Bogdan Stănilă. Îmbrăcaţi în straie populare, tinerii au dat răspunsurile la strană, sub con- 
ducerea Loredanei Radu, absolventă a Facultăţii de Economie. Întrucât ne aflăm în perioada Postului Naşterii 
Domnului, tinerii au cântat colinde tradiţionale, poposind și la Mănăstirea Dobrești. Spre seară, grupul psaltic a 
participat la un concert caritabil de colinde care a avut loc în Lugoj. Concertul a fost destinat strângerii de fonduri 
pentru familiile nevoiașe. Întru bucuria sărbătorii Naşterii Domnului care ne bate la ușă, tinerii au continuat obiceiul 
colindatului prin satele bănăţene. 

ITINERARIUL PASTORAL AL 
ÎNALTPREASFINŢITULUI PĂRINTE MITROPOLIT 
IOAN AL BANATULUI 


1 decembrie 

- participă la ceremonialul religios și militar desfăşurat cu ocazia Zilei Naţionale a României, în faţa Prefecturii Judeţului 
Timiș 

- avizitat șantierul mănăstirii Dobreşti 

2 decembrie 

- avizitat șantierul de la mănăstirea Dobrești 

- avizitat parohia Târgoviște, jud. Timiș 

- avizitat șantierul și pictura din parohia Moşnita Veche 

- avizitat șantierul bisericii noi din parohia Giroc 

3 decembrie 

- avizitat șantierul de la mănăstirea Dobreşti 

4 decembrie 

- participă la Sfânta Liturghie la biserica parohiei Jimbolia și rostește cuvânt de învățătură 

5 decembrie 

- primește pe PC. Părinte Radu Reja de la parohia Biled 

- primeşte pe PC. Părinte prof. Dorin Savescu de la Liceul Carmen Sylva din Timișoara 

- primeşte pe domnul dr. ing. Pavel Ștefan de la Universitatea Politehnica din Timişoara 

- primește pe artistul poporului Gheorghe Rădulescu de la Chișinău 

- a vizitat șantierul de la mănăstirea Dobreşti 

6 decembrie 

- participă la Sfânta Liturghie la biserica parohiei Timişoara Nord și rostește cuvânt de învățătură 

7 decembrie 

- primeşte pe doamna notar Mihaela Braşoveanu din Timişoara 

- primește pe PC. Părinte Caius Andrașoni de la parohia Ghiroda, însoțit de doi consilieri parohiali 

- primește pe PC. Părinte protopop Bujor Păcurar de la Făget 

- primește pe PC. Părinte Emanuel Popa, împreună cu soţia, din Arhiepiscopia Craiovei 

- avizitat șantierul de la mănăstirea Dobreşti 

8 decembrie 

- primește pe domnul comandor de aviație Toma Sicuţa, însoţit de PC. Părinte Marcel Vlaicu de la parohia Timişoara 
Cetate 

- primeşte pe PC. Părinte Doru Melinescu de la parohia Bocșa Vasiovei, jud. Caraș-Severin 

- primeşte pe domnul pictor bisericesc Virgil Moraru de la lași 

- a efectuat o vizită la mănăstirea Partoș 

9 decembrie 

- primește pe PC. Părinte Vasile Suciu de la parohia Giarmata Vii 

- primeşte pe PC. Părinte col. Radu Bogdan din Timişoara 

- primeşte pe PCuv. Părinte stareț Matei Buliga de la mănăstirea Dobrești 

- avizitat șantierul de la mănăstirea Dobrești 

10 decembrie 

- la mănăstirea Dobrești, asistă la turnarea plăcii de nivel la clădirile în construcţie 

11 decembrie 

- participă la Sfânta Liturghie la biserica parohiei Timişoara losefin și rostește cuvânt de învăţătură 

12 decembrie 

- primește pe PC. Părinte Nicolae Lupșescu de la parohia Beregsău Mic 

- primeşte pe PC. Părinte Florian Țucudean de la parohia Feredeu, jud. Arad 

- avizitat șantierele din parohiile Liebling și Moraviţa 

13 decembrie 

- primește pe domnul Mihai Gribincea, ambasadorul Republicii Moldova în România 

- primește pe doamna Tatiana Moşoarcă din Timișoara 

- primește pe PC. Părinte Viorel Covaci de la parohia Timişoara Zona Soarelui 

- primeşte pe PC. Părinte prof. Daniel Mihoc de la Facultatea de Teologie din Timişoara 

14 decembrie 

- primeşte pe doamna Silvia Fechete, redactor șef la revista Provincialul din Timişoara 

- primeşte pe domnul prof. dr. Marius Craina, managerul Spitalului Județean din Timişoara 

16 decembrie 

- participă la întrunirea Sfântului Sinod al Bisericii Ortodoxe Române, la reședința patriarhală din București 

17 decembrie 

- săvârşeşte la catedrala mitropolitană o slujbă de pomenire a eroilor martiri din Revoluţia din Decembrie 1989 și 
rosteşte un cuvânt de învățătură 

18 decembrie 

- participă la Sfânta Liturghie la catedrala mitropolitană și rostește cuvânt de învățătură 

- participă la un concert de colinde la catedrala mitropolitană 

19 decembrie 

- primeşte grupuri de colindători la reşedinţa mitropolitană 

- primeşte pe doamna Antigona Grecu de la București și pe domnul regizor loan Irimia de la Teatrul Naţional din Timișoara 

- a participat la Spitalul Judeţean din Timișoara la concertul anual de colinde 

- a vizitat șantierul bisericii din parohia Fărășești 

20 decembrie 

- primește grupuri de colindători la reședința mitropolitană 

- a participat la biserica parohiei TimișoaraViile Fabric la un concert de colinde 

21 decembrie 

- primeşte Alaiul colindătorilor, în curtea reședinței mitropolitane 

- a vizitat șantierul bisericii din parohia Moraviţa 

22 decembrie 

- primeşte grupuri de colindători la reşedinţa mitropolitană 

- vizitează familii nevoiaşe din eparhie 

23 decembrie 

- primeşte grupuri de colindători la reşedinţa mitropolitană 

- vizitează parohiile Hitiaș și Căpăt 

24 decembrie 

- primeşte grupuri de colindători la reşedinţa mitropolitană 

25 decembrie 

- săvârşeşte Sfânta Liturghie la catedrala mitropolitană și rostește cuvânt de învățătură 

- primeşte oaspeţii de la recepţia din prima zi de Crăciun, organizată la reședința mitropolitană 

26 decembrie 

- săvârşeşte Sfânta Liturghie la biserica parohiei Adormirea Maicii Domnului din Lugoj 

27 decembrie 

- participă la Sfânta Liturghie la biserica parohiei Seleuș — Episcopia Dacia Felix 

28 decembrie 

- participă la o întâlnire cu colaboratorii de la Centrul eparhial, la reședința mitropolitană, cu prilejul împlinirii a doi ani 
de la întronizare 

- primeşte pe publicistul loan Negulici de la Sfântu Gheorghe 

- primește pe PC. Părinte Marius loana de la parohia Timișoara Zona Pârvan 

29 decembrie 

- vizitează parohia Duboz-Cadăr și îl hirotesește întru duhovnic pe PC. Părinte paroh Adrian Solomon 

30 decembrie 

- primeşte pe domnul dr. Mihai Mălăieşteanu din Timişoara 

- primeşte pe domnul ec. loan Savu din Timişoara, împreună cu domnul prof. Avram Fiţiu de la Universitatea de Științe 
Agricole din Cluj-Napoca 

31 decembrie 

- săvârşeşte slujba Acatistului Mântuitorului, la catedrala mitropolitană, la trecerea dintre ani 

